
Inter  affectiones  morbosas,  quae  diversa  C.  H. 
organa  afficiunt  et  peculiarem  Medicorum  atten- 
tionem  merentur ,  certe  non  iufimum  locum  tenent 
morbi  oculorum. 

Immerito  autem,  hujus  organi  morbos  ad  forum 
Chirurgicum  tanlum  pertinere,  a  bene  multis  statui- 
tur;  licet  enim  aliquando  non  nisi  operatione  chirur- 
gica  et  saepius  medicamentis  externis  curari  queant , 
tamen  in  pluribus  casibus  non  minus  Medicorum 
quam  Chirurgorum  curam  requirunt ,  et  praeter  me- 
dicamenta  externa  omnino  interna  poscunt. 

Hanc  autem  medicinae  partem  summam  et  pecu- 
liarem praxin  medicam  exercentium  attentionem 
mereri,  non  est  quod  moneam. 

Si  enim  fabricam  maxime  compositam  organi  vi- 
sus,  smgularum  partium  tenerrimam  structuram , 

nec  non  structuram  partium  vicinarum  in  defen- 
sione  datarum,  consideramus,  spontejam  liquet  hoc 
organon ,  tam  externis  quam  internis  causis ,  diversis 
admodum  modis  posse  affici ;  et  quidem  tali  ratio- 
ne  ,  ut,  nisi  medicus  naturae  minis tri  officio  rite  fun- 
gatur ,  totum  organon  ita  destruatur ,  ut  aeger  or- 
betur  usu  nobilissimi  sensus ,  miserrimamque  \itam 
degere  cogatur. 

Plura  certe  sunt  oculorum  vitia,  utpote  quae  a 
generali  corporis  morbosa  conditione  provocentur, 
et  hac  ex  causa  omnino  medicorum  curam  requi- 
runt ;  imo  saepius  optimo  cum  successu  tractantur , 
modo  medicus  ad  omnia ,  quae  ad  talem  morbum 
praedisponunt  eique  occasionem  praebent ,  atten- 
tissimus  sit,  et  omni  cum  prudentia,  ob  tenerri- 
mam  fabricam  oculi,  sua  administret  medicamenta  ; 
dum  alia  vitia  oculorum  omnem  fere  medelam  res- 
puunt. 

Quum  ergo  haec  medicinae  pars  tantis  premitur 
difficultatibus,  minimemirum,  earn  peculiaremrequi- 
rere  attentionem,  et  ea  propter  ex  professo  a  non- 
nullis  exerceri ,  ut  sic  hi ,  soli  huic  parti  medicinae 
incumbentes,  majori  experientia  edocti,  in  aegrotan- 
tium  commodum  ac  salutem  suam  artem  exercerent. 

Haec  mente  volvens,  in  proprium  exercitium  non 
inutile  duxi ,  pro  viribus  normulla  disserere  de  af- 

fectione  ea  membranae  adnatae  oculi,  quae  ultimis 
annis  Medicorum  atque  Chirurgorum  attentionem 
praeprimis  meruit,  quum  ingens  sit  numerus  mili- 
tum  omnium  nationum ,  qui  diro  hoc  morbo  affecti 
fuerunt  et  facultate  videndi  vel  in  totum ,  vel  pro 
majori  minorive  parte  orbati,  misericordiam  om- 
nium hominum  merentur. 

Ut  ordine  in  pertractatione  hujus  morbi  perge- 
rem ,  necesse  duxi , 

Capite  I.  Anatomico-physiologice  membranam  ad- 
natam  considerare; 
Capite  II.  Nonnulla  monere   de  Blennorrhoeis  in 
genere;  et 

Capite  III.  Agere  de  Blennorrhoea  contagiosa  sive 
Ophthalmia  Aegyptiaca. 


CAPUT  PRIMUM. 

CONSIDERATIO  ANATOMICO-PHYSIOLOGICA 
TUNICAE  OCULI  ADNATAE. 


"rganon  visus,  pluribus  constans  membranis  at- 
que  humoribus,  una  cum  suis  diversis  musculis, 
atque  insigni  apparatu  nervorum  et  vasorum,  mol- 
lique  pinguedine  circumdatum ,  reconditur  in  fovea 
ossea ,  ex  ossibus  nonnullis  conceptaculi  cerebri  et 
pluribus  faciei  composita ,  quae  infundibuli  fere 
figurae,  ab  exteriore  ampla  apertura  hiat. 

Oculi  bulbus  formae  fere  globosae,  a  posteriore 
nervi  optici  ope  cum  cerebro  nexus ,  ab  exteriore 
tunica  sclerotica  anteriorsum  in  corneam  transe- 
unte  formatus,  sua  anteriore  maxime  globosa  parte 
ultra  marginem  orbitae  prominens ,  omni  injuriae 
externae  expositus  esset ,  nisi  defenderetur  duplici 
palpebra. 

Integumenta  nimirum  communia  ex  fronte  de- 
scendentia  nntemajorem  orbitae  partem  plicam  pro- 

ducunt ,  quae  cum  simili  ex  gena  adscendente  pal- 
pebram  superiorem  majorem  et  inferiorem  mino- 
rem  eomponunt ;  hae  a  latere  nasi  sub  angulo  ma- 
jori  obtuso,  carunculam  lacrymalem  continente,  ab 
exteriore  sub  angulo  acuto  conjunguntur ,  adeo  ut 
inter  se  fissuram ,  ciliis  sive  pilis  rigidioribus  in 
superiore  palpebra  sursum ,  in  inferiore  deorsum 
reflexis  obsitam,  relinquant,  quae  musculo  levatore 
palpebrae  superioris  aperitur,  atque  musculo  orbi- 
culari  palpebrarum  clauditur. 

Plicae  hac  cutaneae  sive  palpebrae  duplicatura 
ergo  componuntur  integumentorum  communium , 
inter  cujus  externam  internamque  paginam  memo- 
rati  musculi  depositi  sunt,  una  cum  lamella  fibrosa  - 
cartilaginea ,  Tarsus  dicta,  quae  sua  elasticitate 
multum  confert ,  ut  palpebrae  sub  actione  musculo  • 
rum  facile  moveantur  juxta  extremam  oculi  fa- 
ciem ,  eique  sub  motu  globi  oculi  se  accommo- 
dant ,  quin  plicas  forment. 

In  utraque  itaque  palpebra  duplex  consideranda 
venit  superficies  sive  lamella ,  altera  externa ,  altera 
interna.  Externa  cum  integumentis  communibus 
conveniens ,  ab  iis  tamen  difiert  tenuitale  atque  de- 
fectu  pilorum ,  dum  tela  cellularis  subjecta  omni 
pingueludine  destitula  est,  ne  motus  palpebrarum 
impediretur. 

Haec  externa  lamella  introrsum  se  flectens,  sic- 
que  fissuram  palpebrarum  constituens,  continuatur 
in  laminam  sive  superficiem  interna m  ;  mutatam  vero 
mox  affert  structuram  adeo ,  ut  haec  interna  pars , 
ut  omnis  membrana  mucosa,  sit  tenuis,  rubra  et 
humida.  Huic  membranae  subjacent  in  utraque 
palpebra  glandulae  Meibomianae,  quarum  ductus 
excretorii  hiant  pone  cilia  in  marginibus  palpebra- 
rum et  secretioni  humoris  flavescentis ,  viscosi , 
spissi  inserviunt. 

Haec  interna  palpebrarum  membrana  ad  margi- 
nem  orbitae,  ubi  cum  eo  cohaerent  palpebrae,  re- 
flectitur  et  conscendens  externam  oculi  partem, 
scleroticae  anteriorem  faciem  nec  non  corneam,  ut 
membrana  tenuis,  pellucida,  et  laxa  admodum  tela 
cellulari  scleroticae  adnexa  est,  adeo  ut  facile 
volsellae  ope  attolli,  ab  eaque  separari  valeat. 
Haec  tunica,  adnata  sive  conjunctiva  dicta,  glo- 
bum  oculi  cum  palpebris  conjungit,  sicque  orbi- 
tam  a  priore  claudit,  absque  eo  ut  motus  bulbi 
oculi  aut  palpebrarum  ulla  ratione  impediantur  ; 
atque  perforatur  in  margine  reflexo  superiori  a  duc- 
tibus  excretoriis  glandulae  lacrymalis ,  et  in  cantho 
majori  a  punctis  Iacrymalibus. 

Disputarunt  autem  maxime  auctores  ,  utrum  mem- 
brana haec  adnata  solummodo  scleroticam  invest i- 

ret  et  circa  ambitum  corneae  evanesceret an  vero 
etiam  corneam  in  totum  obtegeret.  Nam  licet  ob 
tenuitatem  atque  laxitatera  telae  cellularis,  cujus  ope 
cum  sclerotica  nectitur ,  ab  ea  membrana  facile  se- 
paratur,  longe  tamen  abest,  ut  simili  ratione  cum 
cornea  cohaereret ,  verum  contra  tali  modo  ei  ad- 
jungitur,  ut  propter  insignem  tenuitatem  cultro  ana- 
tomico  separari  non  possit.  Petitus,  hallerus  (1) , 
morgagni  Viri  Cll.  statuerunt  non  solum  corneam 
membrana  adnata  tegi ,  sed  cultri  et  macerationis 
ope  ab  ea  separari  posse.  Ribes  (2)  autem  ejus 
praesentiam  in  cornea  negat.  Alii,  inter  quos  nomi- 
nare  sufficit  Meckel  (3) ,  starchow  (4)  et  eble  (5), 
in  dubium  hoc  vocant ,  quum  sectione  anatomica 
hoc  probare  non  potuerunt,  atque  ex  morboso  statu 
ejus  praesentia  quidem  probabilis  evadit ,  non  vero 
ab  omni  parte  extra  omne  dubium  ponitur.  Gl. 
weberus  (6)  ex  congestione  et  inflammatione  mem- 
branae  conjunctivae  omnino  concludit ,  corneam  ae- 
que  bene  quam  scleroticam  membrana  adnata  tegi. 


(1)  Cf.  halleri  Elem.  Phys.  F.  5  p.  359. 

(2)  Memoire  de  la  societe  med.  d'emulatioa.  Paris  1817  8°. 

(3)  Meckel.  Haudb.  der  Anat.  B.  IV  S.  59. 

(4)  Ruat.  Magazin.  1821.  B.  XV.  S.  582. 

(5)  Eble.   Ueber  den  Bau  und  die  Krankheitea  der  Binde- 
haut/  Wien.  1826.  S.  60. 

(6)  Hildebrand.  Anat.  B.  IV.  S.  55  not.  2. 


8 


Tandem  dexterrimus  arnold  (1)  post  Jevem  mace- 
rationem  bulbi  oculi  in  aqua  tepida  ,  hanc  membra- 
nam  cultri  ope  etiam  a  cornea  separavit ,  sicque 
halleri  aliorumque  anatomicorum  sententiam  pla- 
ne confirmavit.    Dicit  vero  hanc  separatiouem  dif- 
ficilem  admodum  esse  in  oculo  humano ,  imo  sum- 
mis  laborare  difficultatibus,  si  oculus  recens  est ; 
verum  in  oculis  arietis,  suis  et  vituli  iJlam  separa- 
tionem ,  imo  mox  post  mortem ,  longe  facilius  insti- 
tui ,  ut  suis  praeparationibus  cuique  demonstrari  va- 
let. Ex  statu  quoque  Pathologico  haec  omnia  con- 
firmantur,  tam  ex  morbo  Chronico  ut  ex  Panno  et 
Pterigio,  quam  omni  ex  inflammatione  acuta  mem- 
branae  adnatae,  quando  ipsa  cornea  non  afficitur. 

Adnatam  membranam  sua  epidermide  tegi  jam 
monuit  zinwius  (2) ,  atque  consentientes  habuit  hal- 

LERUM,   PORTERFIELDS   (3)    et  PLATNERUM  (4).  Pelli- 

culam  enim  illam ,  qua  post  mortem  omnem  cor- 
neae  pelluciditatem  obscurat ,  revera  esse  epidermi- 
dem  slatuit  ziknius,  neque  hanc  oriri  ex  concreto 


(1)  Cf.  ARNOLD.  Anat.  und  Phys.  Untersuchungen  iiber  das 
augen  des  meuschen.  Heidelb.  uud  Leipzig  1832  4°.  c. 
fig.  S.  18. 

(2)  ZrNNius.  de  Oculo  humano.  Gotting.  1755  in  4°.  p.  25. 

(3)  Porterfields.  Med.  Ess.  Vol.  3.  Obj.  XII.  p.  165. 

(4)  pr.ATNfER.  Instit.  Chirurg.  J  310. 

humore  ex  cornea  transsudate ,  et  inspissato  smeg- 
mate  glandularum  sebacearum  animadvertit.  Doct. 
arnold  vero ,  hanc  pelliculam  revera  adscribendam 
esse  humori  secreto  et  in  lamellae  formam  concreto, 
scripsit. 

Argumentum  quod  alii  adferunt,  ut  praesentiam 
epidermidis  adnatae  membranae  probarent,  a  ser- 
pentibus  desumtum ,  non  magni  mihi  videtur  pon- 
deris.  Haec  enim  animalia  quidem  quotannis  ,  quan- 
do  cuticulam  deponunt,  illud  integumentum  com- 
mune etiam  ab  oculo  rejiciunt ,  absque  eo  ut  in 
hac  parte  ulla  sit  apertura ;  unde  concludunt  re- 
vera in  illis  etiam  cuticulam  a  membrana  adnata 
resolvi.  In  his  vero  animalibus  longe  alia  est  par- 
tium  structura,  quae  oculos  defendunt,  uti  ex  prae- 
parato  ex  Museo  anatomico  Acad.  Lugd.  Bat.  mihi 
ab  omni  parte  constitit.  Integumenta  nimirum  in 
his  animalibus  palpebram  imperforatam ,  pellucidam 
atque  cuticula  tectam  formant ,  pone  quam  in  or- 
bita  collocatus  invenitur  bulbus  oculi,  sua  membra- 
na adnata  nexus  cum  interna  superficie  illius  pal- 
pebrae  imperforatae ,  sic  ut  hie  adsit  cavitas  quae- 
dam ,  non  nisi  viis  lacrymarum  perforata. 
Alii  vero,  qui  statuant  conjunctivam  membranam  tan- 
tum  scleroticam  non  vero  corneam  tegere ,  hanc  mem- 
branam externam  etiam  ,  sive  per  analogiam  sive  per 

sectionem  anatomicam ,  adesse  volunt :  atque  Doct. 
eble  earn  in  oculo  bovis  observavisse  scripsit  (1). 

Alia  necminoris  momenti  est  quaestio,  de  natura 
sive  indole  membranae  conjunctivae ,  qua  de  re  etiam 
minime  inter  se  conveniunt  auctores.  CI.  bichat 
primus  fuit,  qui  statuit  earn  esse  continuationem  ip- 
sius  cutis,  atque  convenire  cum  membranis  mucosis. 
Schmidt  (2) ,  wardorp  (3) ,  Meckel  (4)  et  weber  (5) 
hanc  sententiam confirmant ,  quorum  hie,  ex  compa- 
ratione  hujus  membranae  cum  ea,  quae  sinus  iron- 
tales,  maxijlares  et  sphaenoidales  obducit,  et  intime 
cohaeret  cum  periosteo ,  non  tantum  earn  mucosae 
esse  indolis,  sed  tenuissimo  etiam  Epithelio  esse 
tectam  statuit ;  walther  (6)  vero ,  earn  partem,  quae 
scleroticam  tegit ,  membranam  esse  mucosam  mini- 
me dubitat;  earn,  quae  corneam  investit,  serosae 
esse   naturae  vult ;  quae  mulleri  (7)  etiam  sen- 


(1)  Cf.  eble  Ueber  den  Bau  und  Krankh.  des  Bindehaut. 
Wien.  1826. 

(2)  Hensly.  Ophthalmologische  Bibtioth.  B.  1.  Heft  1.  8". 

(3)  Wardorp    Morbid.   Anat.   of  the  eye.    Edenb.  1818. 
8"  p.  4. 

(4)  Meckel  Handb.  der  Anat.  IV.  S.  59. 

(5)  Hildebkand  Anat.  B.  I.  S.  416. 

(6)  Ph.  v.  walther  Abhandelungen  aus  detn  Gcbiete  der 
Pract.  Medicin.  Landshut  J8I0.  S.  413. 

(7)  Muller  Erfahrungssiitze  iiber  die  Contag.  oder  Aegypti- 
sche  Augenentzundung.    Mainz.  1821.  8"  S.  5. 

lentia  videlur.  Gl.  rudolphi  (1)  earn  epidermidi 
analogam  statuit,  atque  omni  corpore  glanduloso 
destitutam.  Doct.  Arnold  observationibus  micros- 
copicis  ,  sententiam  Cel.  mascagpu  ,  hanc  membra- 
nam  copiosissimis  instructam  esse  vasis  absorbenti- 
bus ,  cc-nfirmans ,  earn  magis  ad  serosas  quam  ad 
mucosas  pertinere,  staluere  non  dubitat. 

Si  vero  reliquas  membranarum  serosarum  pro- 
prietates  consideramus ;  has  nempe  1°  formare  sac- 
cos  integerrimos ,  nullibi  apertos;  2°  nullibi  aeri 
atmospherico  esse  expositas;  et  3°  quidem  humoTem 
serosum ,  non  vero  mucosum  secernere :  et  contra 
membranas  mucosas:  1°  ubique  aeri  atmosphaerico 
esse  expositas ;  2°  eas  cavitates  diversas  obtegere ; 
3°  canales  diversos  in  iis  aperte  ostio  hiare ;  4°  cryp- 
tis  muciparis  esse  obsitas;  5°  mucosum  humorem 
secernere  :  certe  concludendum  videtur ,  membra- 
nam  adnatam  plures  proprietates  membranarum 
mucosarum  afferre:  continuo  minimum  aeri  atmos- 
phaerico est  exposita ;  obducit  cavitatem  quamdam: 
ductus  excretorii  glandulae  lacrymalis  et  puncta 
lacrymalia  cum  ea  communicant,  secretumque  hu- 
morem ad  ejus  superficiem  deponunt,  rursusque 
absorbent ;  in  parte  palpebrali  glandulas  mucosas 


(1)  Cf.  RUDor-prn  Grundniss  der  Pliysiol.  Th.  11.  S.  1G4. 

magno  numero  habet ,  et  humorem  mucosum  pro 
ducit. 

Quum  itaque  utriusque  generis  membranarum  pro- 
prietates  in  membrana  conjunctiva  observari  viden- 
tur;  minime  mirandum,  auctores  inveniri ,  qui  hanc 
membranam  statuant  medium  tenere  locum,  inter 
serosas  et  mucosas  membranas,  atque  ergo  sui  esse 
generis;  (cujus  sententiae  auctor  videtur  eble  (]), 
quern  sequitur  arnold  (2) ,  quum  experientissimus 
hie   anatomicus  sub  microscopio  in  hac  membra- 
na reticulum  vasorum  lymphaticorum  invenit,  quae 
sub  forma  lamellarum  sibi  invicem  incumbunt,  el 
communicant  cum  vasis  lymphaticis  telam  cellula- 
rem,  conjungentem  conjunctivam  cum  sclerotica, 
percurrentibus ;  et  quae  vasa  ab  eble  dicuntur  esse 
nervi,   et  vasa  capillaria   arteriosa   serosa  et  mi- 
nime esse  absorbentia :)  ipsius  structuram  versus  cor- 
neam  extenuari ,  simplicioremque  reddi ,  contra  ve- 
ro  versus  palpebras  crassitie  augeri,  magis  spon- 
giosam  fieri  atque  vasa  majori  numero  et  capaciora 
hac  in  parte,  una  cum  nervis  per  ejus  structuram 
sese  distribuere.  Neque  villi  neque  papillae  in  par- 
te hujus  membranae  sclerolicam  obvestiente,  sub- 


(1)  Eble.    Ueber  den  Bau  etc.  S.  66.  seqq. 

(2)  Arnold.    Anat.  unci  Pliys.  Untersuch.  etc.  S.  19. 

tilissima  injectione,  nec  microscopio  detegunlur,  el 
ab  liac  parte  convenit  cum  membrana  mucosa,  ob- 
vestiente  sinus  diversos  et  cellulas  ethmoidales  in 
cavitatibus  internis  narium  hiantes ,  quibus  in  par- 
ibus etiam  hucusque  neque  villi  neque  papillae 
observatae  sunt. 

Quamvis  itaque  inter  se  non  conveniant  anatomici 
Celeberrimi,  denatura  membranae  conjunctivae  scle- 
roticam  atque  corneam  investientis ,  tamen  conve- 
niunt inter  se  omnes,  illam  partem,  quae  palpebras 
ab  interiore  obducit ,  omni  doti  convenire  cum  struc- 
tura  membranarum  mucosarum.     In  hac parte,  ut 
in  omni  membrana  mucosa,  deteguntur  papillae, 
quas  malpighitjs  ,  morgagnii  ,  starchow  glandulas 
vocarunt ,  et  a  Doct.  eble  glandulae  dicuntur  mu- 
cosae.    Si  porro  consideramus  eas  papillas ,  dupli- 
caturas ,  villos  in  diversis  membranis  mucosis ,  diver- 
sae  admodum  esse  magnitudinis,  uno  et  saepe  aciem 
oculorum  effugere;  in  omni  inflammatione  magnitu- 
dine  augeri  et  quasi  evolvi,  ita  hoc  etiam  in  inflam- 
matione adnatae  locum  habere,  tuto  concludi  posse 
videtur,  etiam  earn  partem  quae  ante  bulbum  oculi 
sese  dimittit ,  ad  membranas  mucosas  esse  referen- 
dam.    Quae  sententia  probabilitatis  gradum  majo- 
rem  acquirit ,  si  attendamus ,  quod  in  ophthalmia 
bellica  ut  signum  pathognomicum  consideratur  evo- 

lutio  papillarum,primo  in  conjunctiva  palpebrarum 
et  dein  in  ea  scleroticae,  dum  postremo  in  parte, 
quae  corneam  obvestit ,  etiam  observantur.  Aliud 
argumentum  afferri  posse  videtur  in  morbo  variolo- 
so;  in  hoc  nimirum  morbo  etiam  in  conjunctiva 
variolae  observatae  fuerunt,  quae  in  nullis  aliis 
membranis  quam  in  mucosis,  ad  quas  et  cutis  re- 
ferri  debet,  evolvuntur. 

Quamvis  subtilissimis  injectionibus  hucusque  va- 
sa  pellucidae  membranae  adnatae  detegere  non  po- 
tuerint,  tamen  inflammatione  ea  sanguine  rubro  dis- 
tendi,  res  est  notissima  ;  imo  in  nonnullis  inflamma- 
tionibus ,  ea  conjunctivam  corneae  percurrere ,  mani- 
festum  est;  dum  tali  in  statu  ipsam  corneam  inflam- 
matione non  semper  esse  affectam ,  antea  jam  mo- 
nuimus :  haec  vero  vasa  probe  sunt  distinguenda  ab 
iis,  quae  mascagni  et  arnold  microscopiorum  usu 
detexerunt,  atque  de  lymphaticorum  genere  esse  su- 
pra jam  vidimus. 

Nervi  vasa  concomitantes ,  a  webero  ad  nervos 
palpebrarum,  ab  arnold  ad  lacrymales  et  infra- 
trochleatores  pertinere  statuuntur:  hanc  autemmem- 
branam  etiam  in  statu  naturali  quam  maxime  esse 
sensilem ,  imo  heterogeneum  quoddam  corpusculum 
nimirum  gravem  dolorem  provocare ,  vulgatisSima 
doeet  observatio. 

Tandem  si  ad  actionem  membranae  conjunctivae 
attendimus ,  constat  earn  secretioni  humoris  tenuis , 
perlucidi,  primo  adspectu  cum  serosis  humoribus 
convenientis,  inservire;  tamen  mucosae  esse  indo- 
lis  hunc  humorem  manifestum  fit,  si  attendamus  in 
omnibus  membranis  mucosis  eum  non  esse  ejusdem 
viscositatis ,  et  in  statu  morboso  inspissari ,  imo  su- 
blata  secretione  lacrymarum  glandularum,  spissio- 
rem  minusque  perlucidum  esse.  Humore  enim  la- 
crymali  quam  maxime  diluitur,  et  hac  ex  causa  ip- 
sius  chemica  analysis  institui  non  valet. 


CAPUT  SECUNDUM. 

DE  BLENNORRHOEIS  IN  GENERE. 

Parte  anatomica  absoluta ,  jam  pro  viribus  bre- 
vem  quemdam  conspectum  illius  conditionis  patho- 
logicae  conjunctivae  describam,  quam  blennor- 
rhoeas  oculi  appellant  viri  docti,  quo  commodius 
ultimo  loco  una  earum  species  exponatur. 

Blennorrhoea  oculi  talis  status  abnormalis  dici- 
tur,  quo  in  conjunctiva  corpus  papillare  evolvitur 
et  mucus  secernitur  (1). 

Symptomata  hujus  morbi  in  primo  stadio  ad  in- 
flammationem  graviorem  referenda  sunt.  Adest  ni- 
mirum  dolor,  et  idiopathicus ,  in  ipso  loco  affec- 
to ,  et  sympathicus ,  in  locis  vicinis ,  veluti  in  re- 
gione  frontali,  in  sincipite,  inlerdum  vel  in  toto 
capite.  Ad  dolorem  idiopathicum  etiam  referen- 
da,   et  sensus  doloris  aeque  ac  si  corpus  alie- 


(1)  Cf.  jungken.    Die  Lehre  von   den  Augenkianklieitcn. 
Berlin  1828  p.  312. 

mini,  utex.gr.  arenula  sub  palpebris  haereret,  et  pho- 
tophobia. Tumor  fere  semper  in  ipsa  conjunctiva 
et  locis  vicinis  adest ,  praesertim  in  palpebris  supe- 
rioribus,  quae  haud  raro  adeo  expansae  sunt,  ut 
palpebras  inferiores  plane  tegant.  Ad  tumorem  ip- 
sius  conjunctivae  pertinet  corpus  papillare,  in  hac 
membrana  formatum ,  cujus  mentionem  jam  supra 
paucis  fecimus.  Formari  incipit  illud  corpus  eo  lo- 
co ,  quo  conjunctiva  palpebrarum  retroflectitur  in 
conjunctivam  bulbi,  sive  in  internam  palpebrarum 
superficiem,  in  qua  et  in  statu  normali  illud  corpus 
conspici  potest ,  quum  in  statu  abnormali  magis 
magisque  evolvatur.  Morbo  increscente ,  in  con- 
junctiva scleroticae  apparent  hae  papillae  sive  carun- 
culae,  quae  postremo  et  ipsam  adnatam  corneae  pe- 
tunt.  Conjunctiva  jam  tota  affecta,  crassa  et  pro- 
funde  rubra  apparet  et  carunculis  praedita ,  inquibus 
muci  secretio  locum  habet:  praeterea  rubor  semper 
topicus ,  sed  et  sympathicus  observatur ;  nam  prae- 
ter  ruborem  ipsius  conjunctivae,  ipsae  palpebrae, 
praesertim  inferiores,  colore  livido  (venoso)  tinctae 
sunt.  Quod  ad  secretum  attinet,  semper  in  hoc  statu 
pathologico  mutata  observatur.  Initio  enim  exiguus 
mucus  cum  lacrymis  mixtus ,  deinde  mucus  purus, 
cujus  crassities  et  acrimoria  per  morbum  augentur, 
ex  oculo  effluit. 

Inflammalionem,  conjunctiva  aflecta,  alias  quoque 
bulbi  paries,  interdum  adeo  totum  bulbum  tegere, 
vix  necesse  est  monere,  quum,  ad  statum  patholo- 
gicum  conjunctivae  contemplandum  et  cognoscen- 
dum,  nil  ulilitatis  afferre  possit.  Quemadrnodum  in 
omni  inflammatione  graviori  totum  syslema  vasculo- 
rum  reagere  solet ,  sic  has  blennorrheas ,  quae  in- 
flammatione pertinaci  notantur,  saepius  febris  co- 
mitatur.  -  Quod  tamen  dissentiant  viri  docti  de  febris 
praesentia  in  blennorrhoeae  quadam  specie ,  vi- 
debimus  in  sequente  capite. 

Ut  Blennorrhoeae  in  corpore  humano  explicenlur, 
notandum:  eos  his  morbis  maxime  dispositos  inveniri, 
qui  dyscrasia  quadam  laborant,  inprimis  vero  sys- 
tematis  glandulosi  et  systematis  mucosi  (diathesi 
scrophulosa,  catarrhali);  praeterea  hie  etiam  maxime 
nocent  eaedem  fere  causae,  quae  aliis  inflammationum 
speciebus  ansam  plerumque  praebent.  Sic  blennor- 
rhoeas  oculi  provocare  possunt,  e.  gr.  stimulus  nimius 
lucis,  aer  athmosphaericus impurus ,  grave,  refrige- 
rium ,  miasmata,  contagia,  congestiones  locales, 
exanthemata  suppressa ,  metastases ,  metaschematis- 
mi,  aliaque. 

Causa  proxima ,  in  evolutione  corporis  papillaris 
quaerenda  yidetur.  Secundum  CI.  jtjngken  tamen, 
qui  conjunctivam  membranam  serosam  vocat,  rac- 

tamorphosis  illius  membranae  conjunctivae  in  or- 
ganon  mucum  secernens,  ut  causa  proxima  hujus 
morbi  consideranda  est  (1). 

DividunturBlennorrhoeae:  1°  secundum  originem 
in  primarias  et  secundarias ;  ad  has  pertinent  blen- 
norrboea  scrophulosa ,  catarrhalis,  arthritica;  ad 
Mas  vero  ophthalmia  Aegyptiaca ,  gonorrhoea  et 
neonatorum  referendae  sunt,  in  quibus,  nulla  prae- 
missa  inflammatione  specifica  oculi ,  a  primo  tem- 
pore corpus  papiliare  evolvitur;  ergo  statim  con- 
junctiva tali  modo  afficitur,  ut  formam  blennorrhoe- 
is  propriam  accipiat.  2°  Secundum  inflammationis 
gradum,  in  synochas ,  erethicas  et  torpidas.  In 
Blennorrhoeis  primae  speciei ,  harmonia  quae- 
dam  cernitur  symptomatum ,  quae  omnia  vitam 
oculi  valde  excitatam  indicant,  hinc  juvenes  robusti 
huic  speciei  obnoxii.  In  blennorrhoeis  erethicis  do- 
lor vehementior ,  tumor  et  rubor  minor  adest ;  mu- 
cus secretus  acrioris  est  naturae;  cachecticis  est  pro- 
pria haec  species,  ac  saepius  chronicus  morbus  eva- 
dit.  Ultima  species  dignoscitur  dolore  exiguo,  reli- 
quis  vero  symptomatibus  aeque  gravibus,  atque  in 
caeteris  speciebus.    3°  Secundum  tempus  per  quod 


(1)  Cf.  JUNGKEN.  1.  1.  p.  316. 


20 


durant,  in  acutas  et  ehronicas.  4°  Secundum  morbi 
extensionem  in  Blepharo-blennorrhoeas ,  quum  sola 
palpebrarum  conjunctiva,  et  ophthalmo-blennor- 
rhoeas,  quum  tota  ilia  membrana  affecta  est.  Tan- 
dem 5°  secundum  eorum  evolutionem  etiam  dividuntur 
hi  morbi;  tunc  in  primo  gradu  vocantur  Hydorrhoeae, 
in  secundo  P hlegmatorrhoeae ,  in  tertio  Pyor- 
rkoeae  (1). 

Exire  solent  blennorrhoeae  in  resolutionem ,  ex- 
ulcerationem,  suppurationem,  hypertrophiam  et  ek- 
tasiam. 

Resolutionem  exspectare  possumus  si  omnia  symp- 
tomata  remit  tant  sine  alius  exitus  metu.  Exulceratio 
materie  secreta  producitur  et  non  sanantur  haec  ul- 
cera,  nisi  humor  ille  acer  tollatur;  ulceribus  sanatis, 
semper  restant  cicatrices  profundae  et  crassae.  Sup- 
puratio  minus  frequens  in  oculi  blennorrhoeis ,  quam 
in  ophthalmiis  observatur:  internas  paries  petere 
solent  abscessus,  qui  non  in  conspectum  veniunt, 
nisi  oculi  bulbo  blennorrhoea  destructo.  Hyper- 
trophias  saepius  vidimus  post  blennorrhoeas ,  quae 
non  solum  telam  cellularem,  sed  etiam  vasa  occu- 
pare  solet:  Ankyloblepharon  et  Symblepharon  hinc 


(1)  Quae  nomina  composita  ducuntur  a  vocibus  Graecis  vSaq 
aqua ,  qikty/iu  pituita  ,  nvov  pus  et  §im  fluo. 

producuntur  ,  uti  et  P annus  ,  qui  conjunctivam , 
corneae  Staphylomata  pellucida,  quae  ipsam  corne- 
am  tegere  solent.  Staphylomata  corporis  ciliaris 
et  sclerottoae  tanquam  Ektasiae  exitus  consideran- 
da  sunt. 

Prognosis  plerumque  dubia  et  saepius  infausla 
redditur :  differt  tamen  pro  morbi  gradu ,  pro  tem- 
pore, per  quod  durat  morbus,  pro  causis,  pro  con- 
stitutione ,  pro  aetate  et  pro  rebus  externis.  Quo 
recentior  morbus,  eo  faustior;  quo  acutior,  eo  pejor 
prognosis;  in  casu  chronico  etiam  minor  destruendi 
oculum  proclivitas;  in  cachecticis,  in  quibus  causae 
morbi  haud  facile  tolluntur,  infaustum  est  praesa- 
gium;  dum  et  in  iis,  qui  in  puro  aere  degunt,  et  in 
juvenibus  robustis  et  sanis,  optimus  eventus  universe 
exspectandus  est. 

Quod  ad  curationem,  causae  et  singularis  oculi  dis- 
positio  amoveri  debent;  quod  efficitur,  humoribus  ab 
oculo  deducendis,  secretione  artificiosa  provocanda, 
systematis  cutanei  sensibilitate  imminuenda,  irrita- 
bilitate  oculi  sedanda ,  nimio  lucis  stimulo  miti- 
gando ,  corporibus  alienis  earumque  stimulis  ex 
oculis  removendis,  exanthematibus  repulsis  revocan- 
dis,  actione  vasorum  nimis  aucta  minuenda ,  mias- 
matibus  delendis,  etc. 

In  adhibendis  remediis  praeprimis  ad  blennor- 

rhoeae  naturam  altendendum,  quaeindicatio  quan- 
tum potest,  per  omnia  6tadia  sequenda  est. 

Gurationis  melhodus  etiam  diversa  est  pro  diverso 
inflammationis  gradu.  In  Blennorrhoeis  characteris 
synochi,  methodus  stride  antiphlogistica  instituenda 
est:  in  Blennorrhoeis  characteris  erethici,  methodus 
antiphlogistica  sive  debilitans  cautius  adhibenda,  una 
cum  sedantibus:  in  curanda  Blennorrhoea  torpida, 
methodo  ei,  quam  supra  nominavi,  opposita  potius 
utendum ;  dum  prae  reliquis  mercuriah'a  laudantur. 

Eadem  curatio  etiam  differt  pro  morbi  evolu- 
tione.  Initio  morbi,  methodus  antiphlogistica  re- 
quiritur ,  ut  sanguinis  depletiones  permultae ,  fo- 
menta  frigida  in  locum  affectum ,  mercurii  usus 
externus,  frictionis  ope,  laxantia  refrigerautia.  Ru- 
befacientia  et  caustica  hoc  in  stadio  minus  conve- 
nire  videntur. 

In  secundo  stadio,  sanguinis  depletiones  langiores 
repetendae,  frictiones  mercurii  majori  dosi  cum 
opio  instituendae :  interne  calomel,  hoc  in  casu 
ut  optimum  derivans  considerandum ;  symptomati- 
bus  exacerbatis,  sedantia ,  narcotica  adhibenda; 
fomenta  mucilaginosa  tepida,  tamen  in  doloribus 
gravioribus,  sedantibus  juncta,  applicanda.  Secre- 
tum  acre  diligenter  abluendum  aqud  tepidd ;  con- 
junctiva ubi  valde  tumida  apparet,  et  impedit  quo- 

minus  humor  acer  ex  oculo  effluat,  scarrificationes 
a  plerique  instituendae  sunt. 

Morbo  prorepente  et  malo  aggravante,  vita  valde 
adaucta  sanguinis  depletionibus  majoribus  et  re- 
petitis  minuenda  est:  rnercurialia et narcotica  majori 
dosi  adhibenda.  Hoc  in  stadio  etiam  revellentia  in 
cutem,  ut  sinapismi  ad  suras,  ulcera  artificiosa  in 
nucha  aut  dorso  instituenda;  imminuta.  inflammatio- 
ne,  collyria  leviter  adstringentia ,  in  casu  vero  gra- 
viori  mere.  subl.  corr.  cum  tinctura  opii  conducunt : 
quae  tinctura  in  Blennorrhoeis  Chronicis ,  ad  carun- 
culas  et  exulcerationes  imminuendas,  valde  prodesse 
videtur.  Praeterea  illae  Blennorrhoeae  Chronicae 
oouli  tractandae  sunt,  ut  omnes  Blennorrhoeae  Chro- 
nicae ubique  in  mucosis  membranis  sese  mani- 
festantes. 


CAPUT  TERT1UM. 


DE  OPHTHALMIA  AEGYPTIACA. 


In  hujus  dissertationis  capite  primo  anatomia.  il- 
Jius  conjunctivae  descriptd ,  in  secundo  quibusdam 
de  blennorrhoeis  in  genere  absolutis,  restat  ut  de  qua- 
dam  Blennorrhoea  in  specie  agam.  Supra  jam  dic- 
tum est,  Blenndrrhoeas  etiam  dividi  in  primarias 
et  secundarias,  quae  a  se  invicem  distinguuntur  ita, 
ut  priores  illae ,  nullis  praemissis  inflammatiouibus 
specificis,  invadere  soleant;  quern  ad  modum  ex  ipsis 
nominibus  etiam  satis  cognoscitur.  De  harum  igitur 
primariarum  specie  quadam  in  hoc  capite  monen- 
dum  erit. 

Hie  morbus ,  a  nonnullis  (1)  vocatus  ophthalmia 
contagiosa,  ophthalmia  purulenta,  ophthalmia 
catarrhalis  bellica,  ophthalmia  catarrhalis  per- 
niciosa,  a  graefe  potius  logadoblennorrhoea  dic- 
tus,  est  Aegypto  endemicus  et  ea  in  regione,  se- 


(1)  Cf.  JUNGKEN.  1.  I.  p.  336. 

cundum  plerosque  ,  primum  observatus,  unde  no- 
men  duxit  Ophthalmiae  Aegyptiacae:  quamquam 
alii  ilium  Asiaticae  originis  esse  censent. 

Utrum  haec  ophthalmia  veteribus  cognita  fuerit , 
ab  aliis  negatur  (1) ;  alii  contra ,  ut  graefe  , 
contendunt,  jam  ante  Christum  natum,  de  morbis 
nostrae  ophthalmiae  similibus  mentionem  factam 
esse  ab  hippocrate  ;  saeculo  primo  et  secundo 
post  Christum  natum,  celsum  et  galenum,  saeculo 
sexto,  aetium,  deinde  saeculo  decimo ,  avicennam, 
de  hoc  morbo  locutos  esse  (2). 

Prosper  alpinus  tamen ,  secundum  plerosque , 
fuit  primus,  qui  hujus  morbi  speciem  observaverit 
et  descripserit  saeculo  decimo  sexto  (3).  Endemice 
saevit  in  Aegypto  regionibusque  finitimis,  in  quibus  diei 
noctisque  coelum  valde  differt  (4).  Illis  temporibus 
nondum  in  Europa  observata  fuit  haec  ophthalmia  ; 
sed,  quum  anno  1798  Galli  et  Angli  in  expe- 
ditionem  Aegyptiacam  educti  fuerunt,  vehementis- 
sime  hoc  morbo  afficiebantur;  his  dein  in  Europam 
reversis,  morbus  sensim  sensimque  per  totam  fere 


(1)  Cf.  rust,  Aegyptische  augenentzundung ,  §.  99. 

(2)  c.  f.  graefe,  Die  Epid.  Contag.  Augen-Blennorrhoe 
Aegypiens ;  F°.  Berlin,  c.  fig.  1823.  §.  106 ,  seqq. 

(3)  Rust.  1.  1.  §.  101. 

(4)  Junoken.  1.  1.  p.  337. 

banc  Icrrac  partem  dispersus  cst(l).  Nam  aiuns 
1805  et  1809,  Austriis  et  Gallis  bellum  inter  se 
gerentibus,  illorum  exercitus  hoc  morbo  valde  la- 
borarunt:  annis  tamen  1812,  1813,  1814  et  1815, 
quum  permultae  nationes  inter  se  arma  gerebant, 
in  dies  augebatur  et  per  varios  casus  paene  per 
omnes  eorum  exercitus  dispergebalur;  unde  in  suam 
regionem  a  singulis  deducebalur  exercitibus.  Ex 
his  patet,  potissimum  inter  milites  regnavisse  hanc 
ophthalmiam. 

Meum  nunc  non  est,  veram  hujus  morbi  orjginem 
investigare,  neque  ejus  propagationem  et  historiam 
accurate  describere,  neque  epidemias,  quae  locum 
habuerunt,  enumerare:  haec  omnia  limites  hujus 
dissertatiunculae  transgrediuntur:  quot  exstiterint 
epidemiae  turn  in  arcibus  turn  in  castris;  quam  am- 
pla  harum  investigatio  et  perscrutatio  requiratur , 
satis  quisque  intelligit,  Sufficiat  me,  quoad  pos- 
sum, quaedam  de  ejus  symptomatologia,  nosologia, 
aetiologia  ,  prognosi  et  cura  monere ,  prout  hicce 
morbus  sese  postremis  temporibus  obtulit. 

Ophthalmia  Aegypiiaca  per  se  Blennorrhoea  sui 
generis  est,  et,  ut  supra  jam  monui,  conjunciivam 
ipsam  occupat,  in  qua  quinque  stadia  observantur: 


(1)  Cf.  IUJST.  1.  1.  §.  78,  scqq. 

stadium  principii,  increment 7,  fastigii,  decrementi 
et  reconvaleseentiae  (I). 

Etiam  tres  occurrunt  evolutionis  gradus,  qui  vo- 
cantur,  pro  materie  secreta  ,  vel  Hydorrhoea ,  vel 
J>  hlegmaiorrhoea  vel  Pyorrhoea  (2). 

Ejus  symptomata  non  apud  omnes  aegrotan- 
tes  uno  eodemque  modo  sese  manifestare ,  unus- 
quisque  intelligit ;  haec  enim  diversa  esse  debent  pro 
vario  charactere ,  sub  quo  sese  offert  morbus ,  (vel 
sit  synochus  vel  erethicus  vel  torpidus) ,  aliisque 
diversis  conditionibus. 

Primo  loco  ergo  agendum  est  de  symptomatibus , 
quae  observantur  in  tribus  evolutionis  gradibus. 
Haec  omnia  referri  possunt  ad  secretionis  vitia ;',  ad 
Qonfirmationis  alienationes  et  ad  sensus  laesiones . 
Videamus  1°.  de  iis  Eydorrhoeae. 

In  hac  specie  secretio  (3)  praeternaturalis  locum 
habet :  in  superficie  conjunctivae  humor  aquosus 
secernitur,  qui,  et  quantitate  etqualilate,  ab  illo  in 
statu  sano  secreto  differt.  Serum  illud  acre  evadit 
et  per  genaseflluit,  quo  nonnumquam  cutis  rubescit 
et  aliquando  excoriatioues  et  exanthemata  oriuntur. 


(1)  Cf.  GRAEFE  I.  J.  §.  91. 

(2)  Vide  pag.  20  hujus  dis.s. 

(3)  Graefe  I.  1.  §  3. 

Secundum  jungken  (1)  etiam  hoc  in  gradu  periodice 
lacrymae  effluunt;  secundum  vleminckx  et  van  mons 
materies  e  Glandulis  Meibomianis  majori  copia  se- 
cernitur  (2) ,  qua  matutiuo  tempore  palpebrae  inter 
se  conglutinantur. 

Conformationis  alienationes  (3)  hoc  in  gradu 
in  palpebrarum  conjunctiva  observantur.  Oculo 
nudo  conjunctiva  palpebrae  inferioris  et  superioris 
rubro  colore  levius  lincta,  turbida,  non  splendens, 
peculiaris  indolis  apparet,  et  oculo  armato  vascula 
minima  copiosa ,  distincte  in  ea  conspici  possunt  : 
conjunctiva  bulbi  turbida  apparet,  nonnullis  vasis, 
sanguine  inpletis,  instructa. 

Sensus  laesiones  ;  ad  has  referenda  sunt,  pruri- 
tus palpebrarum ,  sensus  siccitatis  et  corporum  alie- 
norum  ,  ut  v.  c.  arenularum  sub  palpebris ;  etiam 
photophobia  observatur,  et  aliquando  calor  in  pal- 
pebris aucta  videtur. 

Secundum  jungken  aeger  queritur  de  dolore  op- 
primente ,  vel  tensione  quadam  in  regione  ciliorum 
et  sinibus  frontalibus.    Rust  (4)  contra  contendit 


(1)  Cf.  JUNGKEN.  I.  1.  p.  340. 

(2)  Vleminckx  et  van  mons.  Essai  sur  l'ophthalmie  de 
l'armce  des  Pays  Bas.  Bruxelles,  1825,  p.  82. 

(3)  Hunc  gradum  depinxit  CI.  GBAEFE  in  iconis primae fig.  2. 

(4)  Rust.  1.  I.  §.  49. 

numquam  pruritum  hoc  in  morbo  percipi ,  quura 
dolor  magis  obtusus  sit. 

Non  semper  idem  tempus  hie  gradus  perdurat ; 
nam  in  morbo  gravissimo  nonnumquam  post  aliquot 
horas  in  secundum  gradum  transit;  aliquando  post 
aliquot  hebdomades,  saepius  aliquot  dies  perdurat. 

2°  P hlegmatorrhoea. 

Secretio  jam  ita  mutata  est ,  ut  mucus  albidus , 
crassior ,  secernatur ,  qui  eo  spissior  redditur ,  quo 
magis  oxygenio  saturatusest  (1) ;  hinc  muco  in  mar- 
ginibus  tarsuum  accumulato,  et  aeri  athmosphaerico 
exposito  ,  crustae  formantur ,  quibus,  palpebris  clau- 
sis,  margines  utriusque  palpebrae  inter  se  congluti- 
nantur.  Haec  conglutinatio  a  nonnullis,  ut  a  vle- 
minckx  et  van  mows,  a  materie,  e  glandulis  Meibo- 
mianis  secreta,  pendere  censetur,  ut  supra  etiam  jam 
monui.  Aliquando  mucus,  quasi  in  membranularum 
forma  ,  ita  bulbo  adhaeret ,  ut  visus  functio  lae- 
datur. 

Conformationis  alienationes ,  praesertim  in 
hoc  gradu ,  in  conjunctiva  palpebrarum  observan- 
tur,  quae  membrana  jam  villosa,  tomentosa ,  rubra 
ac  tumida  apparet:  oculo  armato  carunculae  con- 
spici  possunt ;  progresso  malo  facilius  detegi  possunt. 


(1)  Cf.  gjiaefe.  1.  1.  §.  8  et  seqq. 

Conjunctiva  bulbi  turbida ,  non  splendens  et  non 
peilucida  apparet ,  quum  moderate  rubescat.  Jung- 
ken  (1)  contendit ,  conjunctivam  scleroticae  vehe- 
menter  inflammari ,  quam  inflammationem  saepius 
chemosi3  insequitur ,  quae  impedit  quo  minus  efiiu- 
at  mucus  secretus.  Margines  tarsuum  livido  colore 
tinctae  sunt ,  et  formam  globosarn  accipiunt. 

Sensus  laesiones  differunt ,  quo  magis  accedat  hie 
gradus  ad  Hydon~hoeani  vel  ad  Pyorrhoeam;  in 
casu  priori  leviores  observantur  quam  in  altero.  Ob 
materiem  viscidam  secretam,  sensus  siccitatis  dimi- 
nuitur ;  queruntur  contra  aegrotantes,  praesertim 
vespertino  tempore,  de  photophobia  graviori  et  pru- 
ritu  palpebrarum,  cum  doloris  sensu.  Quum  malum 
non  in  melius  vertitur,  dolores  graviores  percipiun- 
tur,  qui,  palpebris  vel  oculi  bulbo  motis,  urentes, 
pungentes  redduntur.  Tarsus  valde  sensibiles  sunt 
et  stimulos  nullos,  quales  sint,  ferunt.  Sensim  sen- 
simque  photophobia' augetur,  qua  palpebrae  perfecte 
aperiri  haud  queunt.  CI.  graefe  hoc  in  gradu  non 
loquitur  de  quadam  organismi  reactione;  alii  contra 
de  febris  praesentia  in  hoc  morbo  dissentiunt.  Se- 
cundum nonnullos  hoc  in  gradu ,  nonnumquam  in 
morbi   initio,   reactio   esset  totius  organismi,  ut 


(I)  Cf.  JUNGKJGN.  I.  I.  p.  342. 

vleminckx  ct  van  mows,  qui  dicunt  (1):  »I1  ressent 
aussi  commun6ment  de  la  cephalalgie,  et  s'il  est 
bien  sensible ,  il  survient  une  fievre ,  caracteris^e 
par  l'accekiration  de  la  pouls ,  par  la  chaleur  de  la 
peau,  et  par  les  frissons  irr^guliers  et  passagers." 
CI.  JUNGKETir  etiam  hanc  sententiam  amplectilur  ita 
ratiocinans  (2):  »De  Gesammt  organismus  nimmt 
nach  dem  Alter ,  der  Constitution  des  Kranken  bald 
mehr,  bald  weniger  Antheil  an  dem  ortlichen  Leiden," 
Hanc  ob  causam  potissimum  juvenes  robusti  febre 
corriperentur ;  in  debilioribus  tamen  minor  observa- 
retur  reactio.  Rtjst  (3)  e  contrario  totam  reactio- 
nem  hoc  in  morbo  vehementer  negat ,  et  secundum 
virum  CI.  ob  hujus  praesentiam,  nostra  ophthalmia 
ab  aliis  blennorrhoeis  distingueretur.  Tamen  mirum 
videatur ,  quum  orgauon  tarn  nobile  et  tarn  compo- 
situm  adeo  afficiatur,  ut  nonnumquam  brevi  totus 
bulbus  destruatur ,  totum"  organismum  non  laedi , 
quum  omnia  tam  arete  cohaereant. 

In  pluribus  casibus  diutius  breviusve  hie  gradus 
durat;  ex  observationibus  patet,  saepius  postviginti 
quatuor  horas  in  tertium  gradum  transiisse;  quod 


(1)  Cf.  VlemincKx  et  VAN  MONS.  1.  1.  p.  81. 

(2)  JUNGKEN.  I.  1.  p.  342. 

(3)  RUST.  1.  1.  §.  49, 

tamen  ultimis  temporibus  locum  habuisse  non  vide- 
tur ;  aliquando  vero  per  tres  menses  durat. 

3°  Pyorrhoea  (1) ,  in  qua  secretio  muci  jam 
vertitur  in  illam  materiei  spissioris ,  flavae  et  puri- 
formis;  quae  materies  secundum  graefe  non  dissi- 
milis  videtur  vitelli  ovi ,  aqua  deluti ;  saepius  palpe- 
brae  inter  se  crustis  majoribus  conglutinantur ,  quod 
prohibet ,  quominus  effluat  materies  ilia  puriformis ; 
accumulatur  igitur  inter  bulbum  et  palpebras,  et 
praesertim  in  cantho  interno,  quum  aliquando  duc- 
tus nasales  intret  et  per  nasum  stillet ;  palpebris  ta- 
men apertis,  abundanter,  quacumque  levi  pressione, 
effundilur.  Hie  tamen  secretionis  processus  si  auge- 
tur,  pus  in  nonnullis  locis  quadam  vi  protruditur 
per  conglutinatam  palpebrarum  fissuram,  et  per  genas 
ita  stillat  (2) ,  ut  aliquando  per  24  horas ,  unciae 
tres  vel  quatuor  colligi  possint.  Aliquando  spissior 
vel  tenuior  est  haec  materies ,  dum  nonnumquam 
sanguine  est  permixta. 

Conformationes  alienatae  (3)  nunc  etiam  aperte 
in  'conjunctiva  bulbi  occurunt.  In  palpebrarum 
conjunctiva  corpus  papillare  valde  evolutum  est  (4), 

(1)  Cf.  graefe.  1.  1.  §.  et  seqq. 

(2)  Cf.  icon  secunda  libri  a  CI.  graefe  editi. 

(3)  Graefe.  1.  1.  §  15.  et  seqq. 

(4)  1.  1.  iconis  tertiae  fig.  la  et  2". 

quod  profunde  rubescit,  quum  in  caruncularum  in- 
tervallis  et  apicibus  pus  secretum  conspici  potest. 
In  conjunctiva  scleroticae,  quae  adhuc  turbida  est, 
chemosis  formatur,  quo  pus  in  conjunctiva  corneae 
accumulatur,  et  visus  functio  impeditur ,  quod 
symptoma  secundum  nonnullos  jam  in  P hlegmator- 
rhoea  observatur.  —  Conjunctiva  corneae  ut  discus 
niger  splendens  apparet ,  quae  deinceps  opaca  fit. 
Sensim  sensimque  granulationes  observanlur  in  con- 
junctiva scleroticae;  inflammatio  quoque  internas 
oculi  paries  petit;  quum  nonnumquam  accidit ,  ut 
cornea  rumpatur,  et  lens  per  foramen  transeat;  ali- 
quando  ipsa  iris  prolabitur.  Gonjunctivam  corneae 
postea  quoque  carunculae  occupant,  quum  denique 
in  malo  gravissimo  et  cornea  et  iris  et  sclerotica  et 
choroidea  et  retina,  caruncularum  multarum  pro- 
funde rubrarum  ope,  inter  se  confluunt,  et  bulbus 
totus  quantus  in  unam  massam  reducalur.  Palpe- 
brarum externae  superficies  valde  expanduntur , 
quod  in  causa  est,  cur  aegrotantes  absque  auxilio 
alieno  palpebras  a  se  dimovere  haud  possint;  pal- 
pebrae  superiores  nunc  ita  tumescunt,  ut  formam 
globosam  accipiant  et  inferiores  obducant(l);  pro- 


(l)  Cf.  Icon  secnnda  in  libro  illo  a  CI.  graeit.  cdilo. 

t'unde  rubescunt,  inque  palpebrarum  marginibus 
lividus  apparet  color.  Conjunctiva  palpebrarum , 
quum  jam  copiosis  carunculis  praedita  sit,  aliquan- 
do  invertitur,  et  corpus  papillare  valde  evoluturm.  ut 
lumor  quidam  sarcomatosus  profunde  coloratus  qua- 
si videtur. 

Quod  ad  sensus  laesiones :  dolores  turn  idiopa- 
thic turn  sympathici  vehementiores  reddunlur.  Pho- 
tophobia augetur:  quamvis  in  priori  gradu  tarsuum 
margines  solae  sensibiles  essent,  jam  totae  palpebrae 
ila  dolent,  ut  ne  levissimum  quidem  stimulum  per- 
ferant :  palpebrarum  calor  augetur;  dolores  vehe- 
mentissime  urentes  pungentes  Hunt,  turn  in  parte 
affecta ,  turn  in  sincipite,  interdum  vel  in  toto  ca- 
pite,  qui  vespertino  tempore  exacerbantur. 

Hie  periodus  non  diu  durat,  vel  cito  decrescit, 
vel  maxime  augetur  malum:  in  casu  ultimo  remis- 
siones  non  observantur ;  flammas  rubras ,  Stellas 
fulgentes  aliaque  videre  sibi  fingit  aeger  (photopsia): 
dolores  atrocissimi  sunt,  quum  sensus  caloris,  quasi 
corporum  candeniium,  insignis  est.  Secundum  non- 
nullos,  inter  quos  jcngken,  vlemikckx  et  van  mons  (1), 
febris  gravior  redditur,  quam  nonnumquam  delirium 


(1)  Cf.  JUKOKEN  1.  I.  p.  344;  et  VLEMINCKXetVAN  MONS 

1.  1.  p.  83. 

comitari  solet:  CI.  graefe  (1)  contendit  affectiones 
nervosas  cum  doloribus  apparere ,  quum  dicit: 
j  Den  (zu  letzt  genannten)  hochst  qualvollen  schmert- 
zen  folgen  unausbleiblich  algemeine,  sturmische  Auf- 
regungen  des  Nervensystems,  iiberausqualendes  Angst- 
gefiihl,  ein  unuberwindlicher  Drang  die  Lage  zu 
wechseln,  und  nicht  selten  formliches  Delirium:" 
in  §  75  praeterea  haec  verba  invenimus:  »leiden  die 
Augenlieder  Z.  B.  synochos,  so  tragt  meistens  das 
begleitende  Fieber  denzelben  Character."  Est  ut 
jam  monui ,  hujus  symptomatis  praesentia ,  cui 
rust  oppugnat. 

Duratio  hujus  gradus  est  diversa,  quum  in  malo 
gravissimo  aliquando  die  tertia ,  quarta  vel  sep- 
tima  cornea  rumpitur ;  vel  diutius  manet  hie  gra- 
dus, si  externae  solum  partes  affectae  sunt,  non- 
numquam  per  aliquot  hebdomades  perdurans. 

Pro  charactere  ,  sub  quo  sese  olfert  morbus , 
symptomata  differunt  (2) :  videamus  de  singulis. 

1°.  Character  syjiockus ,  qui  notaiur  aucta  irri- 
tabilitate  et  sensibilitate ,  omnia  symptomata  pen- 
dent ab  actione  nimis  aucta  vasorum  et  nervorum. 
Quod  attinet  ad  symptomata  partis  affectae  hujus 

(1)  Cf.  GRAEFK,  I.  I.  §.  20. 

(2)  ORAEFE  I.  1.  §  75. 

characteris,  conjunctivae  palpebrarum  ej usque  mar- 
ginum  rubor  magis  vividus  est;  dolores  sunt  uren- 
tes  pungentes;  internis  oculi  partibus  affectis,  er- 
rores  visus  exsistunt  corporum  ignitorum  ardescen- 
tium  (photopsia) ;  temperatura  valde  adaucta  est; 
tumor  palpebrarum  durus  et  expansus  est;  omnis 
motus  palpebrarum  difficilis;  mucus  minori  copia 
secernitur. 

Inter  symptomata  totius  corporis  sequentia  ob- 
servantur:  Pulsus  durus  plenus,  et  celerior  quam 
in  statu  sano;  cutis  sicca;  sensus  alternatus  caloris 
et  horripilationis  totius  corporis;  sitis  intolerabilis; 
urina  rubra;  sedes  parca,  dura;  sanguis  emissus, 
saepius  crusta  inflammatoria  tectus;  queruntur  de 
inquietudine  et  agitatione,  et  saepius  delirant;  mi- 
rum  est,  hoc  aeque  proprium  esse  sanguineis  ac 
phlegmaticis.  Juvenes  robusti,  athletici,  sani,  po- 
tissimum  ophthalmia  cum  hoc  charactere  corri- 
piuntur. 

2°.  Character  erethicus  dignoscitur  sensibilitate 
adaucta,  irritabilitate  contra  imminuta :  est  hie 
character  qui  saepius  observatur. 

Symptomata  localia  sunt  sequentia :  palpebrae 
colore  rubro  livido  sunt  tinctae,  et  valde  sensibiles: 
dolores  vehementiores  quam  in  priore  charactere, 
qui  palpebras ,  bulbum  ,  sinciput  ac  interdum  to- 

turn  caput  occupant,  periodice  exacerbanlur ,  quam 
exacerbationem  nonnumquam  animi  deliquium  se- 
quitur;  photophobia  insignis  est  et  saepius  mutari 
solet  in  phot opsiam ;  temperatura  aucta  est;  tumor 
iriollior  observatur,  quam  in  priori  characlere; 
palpebris  vel  oculi  bulbo  molisj  dolores  vehemen- 
tiores  redduntur;  secretio  etiam  copiosior  quam  in 
synocho  locum  habet. 

Quod  ad  symptomatauniversalia:  queruntur  aegri 

i 

de  nausea  et  fastidio ,  absque  ullo  indigestionis  sig- 
no;  cutis  sicca  et  ardens;  pulsus  contractus,  par- 
vus, frequens  et  facile  comprimi  potest;  lassitudo, 
anxietas,  insegnitia,  et  saepissime  delirium  observa- 
tur :  urina  turbida ;  potisssimum  hoc  characlere  cor- 
ripiuntur  juniores  cum  fibris  laxis  et  debilibus , 
coelo  calido  humido:  etiam  hi  secundum  graefe 
facilius  miasmate  afficiuntur,  quia  miasmata,  cujus- 
que  naturae ,  proprietates  vel  germina  affectionis 
asthenicae,  non  tamen  stenicae,  secum  afferrent  (1). 

3°.  Character  torpidus  adesse  dicitur,  quum  sen- 
sibilitas  et  irritabilitas  imminutae  sunt;  saepissime 
observatur,  et  inprimis  typo  Ghronico  proprius  est. 

Symptomata  illius  partis  affectae  sunt  sequen- 


(1)  Cf.  OHAEfE  I,  1.  §  77. 

tia:  conjunctiva  colore  rubro-coeruleo ,  palpebrae 
conlra,  non  sensibiles,  colore  violaceo-pallido  sunt 
tinctae;  dolores  omnes  desunt,  aliquando  tamen 
sensus  pressionis  percipitur;  photophobia  exigua 
est;  hebetudo  visus  locum  habet ;  temperatura  na- 
turalis;  tumor  contra  insignis,  quamquam  mollis, 
observatur :  palpebrae  et  bulbus  non  nisi  lente  mo- 
veri  possunt ;  secretio  insignis  est  materiei  viscidae 
et  diversi  colon's. 

Quod  attinet  ad  alia  symptomata:  pulsus  par- 
vus, mollis  et  facile  comprimendus,  celer,  aliquan- 
do tamen  tardus;  urina  foetida;  sensibilitate  et  irri- 
tabilitate  totum  corpus  caret :  facies  pallida  fit ,  et 
collabescit,  sudores  et  diarrhoea  colliquativae  ob- 
servantur.  Sunt  praesertim  phlegmatici,  quimorbo 
hujus  characteris  obnoxii  sunt. 

Haec  jam  sufiiciunt  de  symptomatologia ;  restat 
ut  quaedam  moneamus  de  affeclionibus  secunda- 
riis;  ad  quas  referendae  sunt  sequentes  (1). 

Quod  ad  ipsas  palpebras ;  saepius  observantur: 
1°  excressentiae  in  earum  conjunctiva,  quae  re- 
cidivis  ansam  praebent ;  2°  ektropia,  quum  pal- 
pebrae in  exteriora  vertuntur;  3°  entropia,  priori 
opposita  ,  palpebris  in  interiora  versis ;  4°  ptosis , 


(1)  Cf.  graefe  I.  ].  §  24  et  seqq 

palpebrae  superiores  quum  dependent  et  elevari 
haud  queunt:  in  ipsa  bulbi  conjunctiva,  hyper- 
trophiae  causa,  P annus  oritur;  aliquando  ulce- 
rations in  ea  scleroticae  observantur.  In  cornea 
obscurationes  oriri  possunt ,  uti  et  staphylomata 
et  ulcera.  Iris  sequenti  modo  affici  videlur ,  vel 
exstant  srjnechia ,  qua  jungitur  cum  partibus  vici- 
nis;  staphyloma,  quo  conglutinatur  iris  cum  mar- 
gine  foraminis  corneae ;  vel  oritur  illius  blennor- 
hoea  secundaria.  Lens  et  corpus  vitreum  prae- 
primis  omnem  pelluciditatem  amittunt.  Photophobiae 
secundariae  et  amauroseos  causae  in  Retina  sunt : 
denique  affectiones  Eydropicae  et  atrophiae  ali- 
quando locum  habent. 

Secundum  graefe  typus  bujus  morbi  plerumque 
est  remittens,  graviori  in  casu  continuus  observa- 
tur.  Est  hujus  blennorrhoeae  decursus  vel  acutus  , 
debilibus  cachecticis  potissimum  proprius  (1).  Pri- 
mis  temporibus  acutissimus  fuit  morbus,  per  aliquot 
dies  toto  bulbo  destructo ;  recentiori  tempore  ta- 
men ,  licet  adhuc  sit  morbus  acutus ,  illius  furor 
aliquantum  temperatus  videtur ,  qui  etiam  diversus 
est  pro  diversis  conditionibus.  Durat  hie  morbus 
in  universum  a  14 — 50  dies. 


(1)  JUNGKEN.  I.  I,  ]).  344. 

De  natura  hujus  morbi  valde  disputatur  inter  vi- 
ros  doctos,  multaeque  exsistunt  hypotheses,  quibus 
frustra  cura  rationalis  fundalur. 

Non  esse  morbum  purum  inflammatorium ,  patet 
ex  methodo  stricte  antiphlogistica  frustra  adhibita  , 
qua  sola  applicata  plurimi  coeci  evaserunt ,  vi  morbi 
infracta  et  eodem  modo  saeviente.    Vlemikckx  et 
van  moks  (I)  hujus  senlentiae  sunt:  primum  adesse 
congestions  a  laesa  contractilitate ,  respeclu  san- 
guinis affluxus  majoris,  quo  ilia  vasa  expanduntur, 
quibus   expansis,    inflammationi   ansam  praebent. 
Hust    (2)    conteiidit   non   adesse  inflammationem 
idiopathicam  vel  catarrhalem ,  sed  propriam  con- 
tagiosa™. 

Ghaefe  (3)  hanc  sententiam  amplectitur;  non  na- 
turae  inflammatoriae  purae    esse  logadoblennor- 
rhoeam,  sed  dignosci  processu  quodam  inflamma- 
torio  proprio,  in  quo  aliquid  alieni ,  aliquid  pecu- 
liaris  vel  quaedam  complicatio  observetur,  qua 
evolutio  inflammations  purae  retineatur,  et  pro- 
prietates  affectionis  mixtae  ille  morbus  accipiat. 
Alii  contrariae  esse  videntur  senlentiae,  ut  ludw. 


(1)  Cf.  VLEMINCKX  et  VAN  MONS.  ].  I.  p.  88. 

(2)  Rust.  1.  1.  §  111. 

(3)  Graefe  I.  1.  J.  54-55. 

FRAiNK  (1),  qui  elicit,  esse  morbum  asthenicum , 
cui  permulta  opponi  posse  ,  non  opus  erit  ut  mo- 
neam :  effectus  hujus  morbi  asthenicae  naturae  esse 
possunt ,  numquam  morbus  ipse. 

Quaecunque  etiam  sint  de  illius  natura  opinio- 
nes ,  videtur  esse  morbus  sub  blennorrhoeae  pro- 
priae  forma ,  qui  notatur  inflammatione  quadam 
propria,  vel  processu  peculiari  valde  incitante,  quo 
brevi  post  vasorum  tonus  relaxatur :  videtur  ergo 
esse  morbus  proprius ,  blennorrhoeae  sui  generis , 
qui  non  nisi  peculiari  stimulo  provocari  potest ;  in 
quo  morbo,  ut  ita  dicam  ,  principium  deleterium 
latere  videtur,  proclive  ad  oculi  functionem  des- 
truendam  ;  principium  incognitum  ,  cujus  investiga- 
tion!" et  detectioni  aetas  nostra  adhuc  immatura 
dici  debet.  Est  igitur  illud  principium,  quo  sese 
propagare  potest,  et  quod  evolutionem  perfectiorem 
corporis  papillaris  producit;  quae  evolutio  ut  hujus 
morbi  causa  proxima  consideranda  est. 

Ob  hujus  igitur  praesentiam  ab  aliis  oculi  blen- 
narrhoeis  nostra  distinguitur ;  ahae  enim  effectus 
valde  exiguos,   respectu  eorum  nostrae  blennor- 


(1)  Cf.  Med.  Chir.  Zeit.  fortg.  von  Ehrbart.  I.  Bd.  1821. 
S.  205. 

rhoeae,  producunt;  logadoblennorrhoea  epidemica 
contagiosa  contra ,  actionis  efficacioris  ope ,  fa- 
cultatem  in  se  habet  reproducendi  morbos  ipsius 
generis  ejusdemque  naturae  (1). 

Quod  ad  causas,  multum  etiamnunc  dubii  super- 
est,  et  nondum  demonstratum  videtur,  quibusnam 
conditionibus  definitis  morbus  evolvatur.  Varii  auc- 
lores  hac  de  re  dissentiunt ,  variasque  causas  affe- 
runt,  de  quibus  jam  agendum  est. 

Ut  ad  omnes  blennorrhoeas,  sic  inprimis  ad  nos- 
tram  provocandam,  requiritur  quaedam  praedis- 
positio  peculiaris ,  quae,  quo  major,  eo  minori 
potentia  nocenti  ipsi  opus  est.  Haec  praedispo- 
sitio  etiam  secundum  nonnullos ,  a  variis  causis 
magis  evolvi  videtur ,  quae  causae  vel  directe  vel 
indirecte  (quumque  pendere  videntur  a  toto  orga- 
nismo,)  cum  ilia  membrana  conjuntiva  relationem 
habent. 

Illae,  quae  magis  directe  conjunctivam  affi- 
ciunt,  sunt  sequentes ;  lux  nimi'a  (2),  quamquam 
prius  a  partibus  oculi  internis  percipitur,  postea 
vero  per  re/lexum,  ut  ita  dicam ,  conjunctivam 
afficit ,  quae  inde  rubescit  majoremque  secretionem 


(1)  Cf.  GRAEFE  1.  1.  §.  92. 

(2)  Ghaefe  1.  1.  ff.  13G. 


43 

• 

in  ea  producit ;  hinc  patet,  si  etiam  saepius  tali 
affectione  patiatur ,  accedente  causa  occasionale , 
facilius  inde  nostram  blennorrhoeam  oriri  posse. 
Congestiones  in  caput  (1),  quae  variis  modispro- 
ducuntur ,  et  saepius  observantur  vestibus  mmis 
strictis,  ut  v.  c.  collariis  militum  (stropdassen),  pi- 
leis  miJitaribus  (sjakots),  aliisque  (2) :  corpuscula 
uliena  inter  palpebras  et  oculum  obvia,  quae  ex- 
citant ,  et  praedisposilionem  augent :  capillorum 
abscissio,  huic  morbo  ansam  praebet  ob  refrigerium, 
et,  ut  graefe  monet,  ob  tensionem  electricam  cutis  ca- 
pitis. Secundum  eundera  auctorem,  ex  observationi- 
bus  patuit  oculum  dextrum  magis  praedispositum  esse 
quam  sinistrum,  quod  pendere  videtur,  a  frequen- 
tiore  decubitu  hoc  in  latere,  dum  secundum 
lab. ray  (3),  milites  quum  noctem  sub  dio  degunt, 
et  consuetudinis  causa  etiam  hoc  in  latere  de- 
cumbunt,  terra  humida  et  frigida ,  hoc  latus  inpri- 
mis  afficiatur. 

Conditiones  quae,  totius  organismi  ope,  blen- 


(1)  Cf.  JUNGKEN.  L  I  p.  346.  GRAEFE  1.1.  $.  137. 

(2)  L.  Fallot  et  J.  l.  varlez.  Recherclies  sur  les  causes 
de  l'ophth.  qui  regne  dans  quelques  garnisons  desPays 
Bas.  Bruxelles  8°.  1829.  p.  4. 

(3)  Larray.  memoires  de  Chirurgie  militaire,  Paris  1812 
Tom.  I.  p.  209. 

norrhoeae  ansam  praebere  videntur ,  sunt:  aelas 
juvenilis  cum  fibris  Jaxis,  debilibus  et  quadam 
difficultate  respirationis ;  in  his  nimirum ,  secun- 
dum graefe  (1),  sanguificatio  non  recte  perficitur,. 
sanguine  non  satis  oxydato,  sed  principiis  gelatino- 
sis  et  mucosis  abundante  ;  hi  muci  profluviis  ob- 
noxii  sunt.  Inprimis  plebs,  et  milites  inferioris 
classis  (gemeene  soldaten)  ad  hunc  morbum  prae- 
dispositi  sunt ,  ob  nimiam  defatigationem  et  boni 
nutrimenti  defectum. ,  quibus ,  praeprimis  belli  tem- 
pore ,  saepissime  egent ;  experientia  etiam  satis  de- 
monstratum  est ,  illos  defatigatos  et  maxime  ex- 
haustos  magis  prae  ceteris  morbo  illo  pernicioso  cor- 
ripi  (2)  :  abusus  spirit  uosorum ,  (quod  ex  praece- 
dentibus  etiam  satis  clare  apparet)  et  immundities , 
a  CI.  jungken  etiam  inter  causas  praedisponentes 
recensentur :  denique  omnis  diathesis  cachectica, 
ut  scrophulosa ,  arthritica ,  sijphillitica  ,  scabiosa  , 
inprimis  exanthemata ,  si  suppressa  sunt ,  inter  has 
numerantur  (3). 

Ex  causis  occasionalibus  eas  inprimis  enumerabo , 
quae  secundum  plerosque  ,  dispositione  praesente , 


(1)  Cf.  graefe  1.  1.  §.  142. 

(2)  Rust.  1.  1.  §  115. 

(3)  Gkaejfe.  1.  1.  §.  145.  et  jungken.  1.  1.  p.  345. 

muci  secretionem  nimiam  excitant  (1),  deinde  vero 
de  ipso  contagio  agam. 

Causae  illae  occasionales  vel  directe ,  \elindirecte 
in  conjunctivam  membranam  agunt. 

Ad  illas ,  quae  directe  conjunctivam  in  stalum 
ilium  abnormalem ,  blennorrhoeae  proprium ,  ver- 
tunt ,  referendae  sunt  sequentes :  exhalationes  ani- 
mates ,  per  breve  tempus  muci  secretionem  produ- 
cere  videntur ;  aliquando  tales  exhalationes  obser- 
vantur  in  contuberniis  (2)  ,  carceribus ,  nosoco- 
miis  et  quocumque  multorum  hominum  diversorio, 
haud  rite  ventilato,  inprimis,  si  immunditiei  causa 
corruptionem  subit  aer:  vapores  muriatici  (3), 
qui  saepius  in  Jittore  maris  inveniuntur.  Secun- 
dum nonnuJlos  subcarb:  calcis  et  terra  quaedam, 
qua  ornamenta  et  vestimenta  nonnulla  albant  mili- 
tes,  non  inter  has  causas  recenseri  debent  (4). 

Causae  occasionales  ,  quae  indirecte  agere  viden- 
tur, augentes  secretiomY  functionem  aliorum  orga- 


(1)  Cf.  GRAEFE  ].  1.  §  146. 

(2)  Kluisken.  Dissertation  sur  l'ophthalmie  etc.  a  Gand, 
1819.  p.  35. 

(3)  Olivier.  Voyage  dans  l'Empire  Ottoman,  etc.  T.  II. 
Lib.  XI.  p.  142.  seqq. 

(4)  Fallot,  et  varlez.  1.  !.  p.  55. 

norum,  non  nisi  per  sympatheiae  leges  cxplicari 
possunt;  ad  has  referendae  sunt; 

1°.  Affectiones  quaedam  sysiematis  mucosae 
abdominis  : 

a)  Secrelionis  aberrationes  in  canah  cibario; 
graefe  demonstrat  ex  observationibus ,  illos,  qui 
obstructionibus  laborant ,  quam  saepissime  blennor- 
rhoea.  chronica  correptos  esse :  illos  contra ,  qui 
annis  1813  et  1814  diarrhoea  vel  dysenteria  affecti 
sunt,  mucosa  tamen  in  statu  sano  reducta,  logado- 
blennorrhoeis  febrilibus  laboravisse  (1). 

b)  Secretiones  urethrae  suppress ae ;  ex  obser- 
vationibus constat,  saepius  gonorrhoeas  suppressas 
ophthalmiam  vel  blennorrhoeam  perniciosam  pro- 
duxisse  (2). 

2°.  Affectiones  sysiematis  cuianei;  quae  inpri- 
mis  a  refrigerio  et  humiditate  productae  videntur , 
et  quidem  sequentibus  modis : 

a)  Mora  noctis  sub  dio  (Bivouaq) ;  quod  pro- 
batur,  quum  saepissime  die  aestuoso,  nocte  frigida, 
militespermulti,  matutino  tempore  blennorrhoea  cor- 
repti  fuerint  (3) : 

(1)  Cf.  IiARBJJY.  1.  1.  T.  I.  p.  209.  et  GRAEFE ,  1.  1.  §.  150. 

(2)  Ph.  v.  Walter;  Abhandel:  aus  dera  Gebiete  dcr  me- 
dian, Chirurgie  and  Angenbeilkunde ,  Landshut.  1810. 
p.  457. 

(3)  Larray.  1.  1.  T.  II.  p.  206. 

b)  Vestium  defectu ,  quae  eos  a  refrigerio  defen- 
dere  debent:  hoc  etiam  observamus  apud  milites, 
quorum  vestimenta  huic  cbnsilio  saepius  non  suffi- 
ciunt  (1) : 

c)  Mora  in  Iocis  humidis,  qua  perspiratio  cuta- 
nea supprimitur  (2) : 

d)  Autumni  tempore,  ob  coeli  vicissitudines  fre- 
quentiores  (3). 

3°.  Secretiones  nonnullarum  partium,  quae 
organa  normale  secernentia  evadunt. 

Experientia  enim  docet ,  milites  ulceribus  chro- 
nicis  laborantes ,  nec  secundum  regulas  curatos , 
blennorrhoea  affectos  esse. 

Hae  numerantur  causae  occasionales,  (de  quibus 
etiam  praecedenti  capite  aliquam  mentionem  feci- 
mus,)  quae  muci  profluvia  provocare  videntur;  sed. 
utrum  hae  sufnciant  ad  morbum  ilium  producen- 
dum,  et  an  oontagio  opus  sit,  quo  formam  et 
naturam  illam  propriam  accipit  morbus,  hac  de 
re  variae  sunt  auctorum  sententiae.    Graefe  (4) 


(1)  Conferatur  de  illis,  quum  de  causis  praedisponentibus 
sermo  fuit.  p.  43. 

(2)  Graefe.  I.  1.  $  130  et  §  155. 

(3)  Graefe  ).  ].  §  124 ,  §  126  et  §  156. 

(4)  Graefe,  1.  1.  §.  159. 

qutim  de  conlaigo  loquitur,  dicit ;  —  » nicht  immer 
» sind  in  vielen  Individuen  gleichzeilig  entstehende 
» Logadoblennorrhoen  Folge  vorhandenen  Anstec- 
»  kungsgiftes ;  "  et  putat  ille  auctor  illam  blennor- 
rhoeam  epidemice  vel  endemice  sese  manifestare , 
et  causis  minus  efficacibus  ffydorrkoeas  vel  Phleg- 
matorrhoeas  produci ;  illam  contra  contagiosam 
considerandam  esse ,  quum ,  potentiis  nocentibus 
vehementissime  agentibus ,  et  magna  dispositione 
praesente ,  Pyorrhoea  orta  fuit :  putat  porro ,  il- 
lud  contagium  etiam  a  miasmate  produci,  et  duplici 
modo  agere ;  nempe,  quando  hujus  morbi  diathe- 
ses et  potentiae  nocentes  dependeant  a  locis  quibus- 
dam  determinatis ,  morbum  endemico-contagiosum 
produci;  quum  vero  contra  illae  conditiones  cum 
universo  (xoo(a,u))  relationem  habeant,  epidemico- 
contagiosum  morbum  apparere. 

A  CI.  JUNGKEN  refrigerium  et  contagium  tantum 
causae  occasionales  vocantur,  quod  refrigerium 
morbum  afferre  posset ;  contendit  ex  observatione , 
constare  saepius  milites ,  qui  noctem  sub  dio  dege- 
rant  et  refrigerio  expositi  fuerant ,  dein  ophthalmia 
nostra  correptos  esse;  praeterea  et  rusticos  multos 
blennorrhoea '  ilia  Aegyptiaca  ajBFectos  esse  in  iis 
regionibus,  in  quibus  magna  coeli  differentia  inter- 
diu  et  per  noctem  observatur.    Utrum  hoc  soli  re- 

frigerio,  an  potius  raiasmati  cuidam  adscribi  dc- 
beat,  certo  affirmare  non  possum;  quemadmodum 
aliis  relinquendum  putavi ,  perpendere ,  quod  non- 
nulli  conjecerunt,  an,  scilicet,  fortasse  alia  specie 
blennorrhoeae ,  quam  de  qua  agimus,  laborarunt 
illi ,  quae  non  a  miasmate  vel  contagio  orta  fuerit. 
Quamvis  froct.  rust  (1)  contendat,  tantum  e  con- 
tagio oriri  et  propagari  morbum,  aliasque  causas, 
ut  refrigerium,  tanquamaccedentesconsideret;  alio- 
rum  sententia  tamen  affirmatur,  non  solo  contagio 
oriri  et  propagari  hunc  morbum  (2). 

Quidquid  hujus  rei  sit,  absque  ullo  dubio,  mor- 
bo  illo  regnante ,  sese  per  multa  dispergere  potest , 
quum  inprimis  hue  confert  ipsum  contagium;  de 
cujus  contagii  actione  adhuc  dissentiunt  viri  doc- 
ti.  In  eo  tamen  multi  convenire  videntur,  illud 
per  aliquot  tempus  latere  posse,  vel  in  vestibus 
vel  in  aliis  materiis,  ut  hoc  etiam  in  aliis  mor- 
tis aliquando  observatur,  veluti  in  typho  con- 
tagioso  (3);  contagium,  ut  jam  monui,  majus  est 


(1)  Cf.  rust.  J.  1.  §.  110,  et  seqq. 

(2)  Graefe.  1.  1.  J  135.  §  136.  et  §  159.  Jungken.  1.  ]. 
p.  345. 

(3)  Hildebrand.  Ucber  den  ansteckenden  Typhus.  Wien. 
1810.  p.  123.    Reil.  Gener.  Path.  Bd.  III.  p,  170. 

in  Pyorrhoea,  quam  in  Hydorrhoca ;  practerca 

non  opus  esse,  ut  attaclu  maleriae  morbosae  ipsa 

provocetur  ophthalmia  (1) ,  quum  etiam  aer  eo  in- 

quinatus  vim  suam  exercere  possit,  uli  in  nosoco- 

miis  aliisque  locis  accidere  solet;  dum  polentia  no- 

cens  nonnullis  quidem  condilionibus,  atque  in  omni 

i 

morbo  contagioso  contingit ,  magis  magisque  acui 
et  evolvi  videtur  (2).  Tempus  tamen,  quo  post 
infectionem  sese  explicat  morbus,  incerlum  vide- 
tur (3). 

Quamvis  tantopere  inter  se  dissentiant  auctores, 
et  hujus  morbi  aetiologia  adhuc  dubia  sit,  tamen 
vis  contagiosa  et  character  epidemicus  negarinequit. 

Quod  ad  prognosin  attinet;  quo  levior  et  minus 
proreptus  sit  morbus ,  eo  melior  (4) ;  nimirum  in 
primo  gradu  major  spes  salutis  superest ,  quam  in 


(1)  De  contagii  actione  Vasani  experimenta  insliluit  iti 
animal  ibus,  quae  etiam  hac  ophthalmia  correpta  fue- 
runt.  Cf.  F.  vasani.  Storia  dell  ottalmia  contagiosa 
dello  spedale  militare  d'Ancona.  Verona.  1816.  p.  40-50. 
[Rust.  1.  1.  §  92.  et  graefe  1.  1.  §  67.] 

(2)  Cf.  Journal  der  Practische  Aertze  von  httfeland.  1821. 
I0e  stuck,  p.  121:  quo  loco  Doct.  kutschkosski  men- 
tionem  fecit  de  contagii  vi  hujus  ophthalmiae,  quam 
ohservavit  in  epldemia  Russiae. 

(3)  Rxtst.  1.  I  §  81— §  90. 

(4)  Graefe.  ).  1,  §  160,  et  seqq. 

secundo;  sed  in  tertio  omnis  prognosis  valde  in- 
fausta  est;  quo  celerior  quoque  ejus  decursus,  quo 
acutior  morbus,  eo  pejus  praesagium;  simplex  faus- 
tior,  quara  aliis  malis  adjunctis,  uti  et  infaustis- 
simi  ominis  est,  si  illos  arripit,  qui  affectionibus 
syphilliticis,  scrophulosis  et  arthriticis  laborant  (1). 
Ex  observationibus  etiam  constat,  initio  epidemiae 
faustiorem  institui  posse  prognosin,  quam  si  diutius 
duravit  epidemia,  dum  sensim  pertinacior  fit  oph- 
thalmia (2).  Interdum  etiam  in  ophthalmia  nostra 
felicior  eventus  exspectandus,  quum  tali  ophthalmia 
laborantes ,  aliis  etiam  morbis ,  quibus  systema  mu- 
cosum  vel  cutaneum  afiicitur,  corripiuntur  (3). 

Hujus  morbi  praedispositionem  imminuere,  ejus- 
que  evolulionem  praecavere,  aeque  Medicorum  est 
officium ,  quam  praesentem  morbum  curare. 

Per  methodum  Prophylacticam  igitur,  omnia 
diligenter  evitanda  sunt ,  quae  hujus  morbi  evolu- 
tioni  ansam  praebere  possunt;  quod  tamen  semper 
rite  non  perfici  posse,  quisque  intelligit.  Saepiusni- 


(1)  Cf  RUST.  V.  I.  §  129. 

(2)  Rust.  1.  J.  §  127. 

(3)  Geschichtliche  Darstellung- der  Augenentzundiwgs  Epi- 
demic Rusts  Magazin  fur  die  gesammte  Heilkunde. 
Bd.  II.  p.  114. 

mirum  plane  inpossibile  est  in  exercitibus,  omnibus 
militibus  diaetam  talem  propinare ,  quae  nullius  sa- 
nitati  noceret,  vel  accurate  evitare  omnes  poten- 
lias  nocenles,  de  quibus  tanlopere  disputatur. 

Secundum  CI.  graefe  (1),  auxilia  prophylactica  sunt 
duplicis  generis,  quae  vel  directe,  vel  quae  indi- 
rect e  in  conjunctivam  agunt. 

Ilia ,  quae  directe  agunt ,  ut  collyria  Ieviler  ad- 
stringentia,  a  pluribus  nullius  utilitalis  judicantur : 
adhibenda  igitur  sunt  indirecte  agenlia,  et  hue  per- 
tinent sequentia :  1°.  Electio  eorum,  qui  rei  militari 
apti  censentur:  2°.  Auxilia,  quibus  causae  occasio- 
nales  morborum  evitantur,  vel  modificantur :  3°. 
Modus  quo,  praesente  morbo,  ipsius  evolutioimpe- 
diiur:  4°.  Auxilia  ,  quibus  recidivi  praecaventur. 

Quod  ad  prima  attinet ,  juvenes  seminiis  morbo- 
sis,  jam  antea  memoratis ,  praediti,  numquam  ad 
res  militares  admittendi  sunt. 

Quod  ad  secunda ,  notanda : 

a.  Melius  fortasse  foret ,  si  pilei  militares  minus 
coarctati  et  minus  graves  essent;  vestimenta  minus 
arete  corpus  circumdarent ,  et  caloris  conservation! 
melius  inservirent;  capilli  non  adeo  breves  abscin- 
derentur. 


(1)  Cf.  GRAEFE.  1.  1.  §  177,  seqq. 


53 


b)  Nimia  defatigatio  militum  est  evilanda,  ne  vi- 
res vitales  exhauriantur. 

c)  Purgandi  sunt  oculi  aqua  fontali  frigida. 

d)  Auxilia  prophylactica  ad  contagium  praeca- 
vendum,  vix  definiri  possunt,  quum  de  ipso  conta- 
gio  aeque  ac  de  tota  aetiologia,  adhuc  dissentiunt 
viri  doeti.  A  nonnullis  magnae  utilitatis  judicantur 
fumigationes  ex  Acid.  Sulph. ,  Chlorureto ,  et  Am- 
nionic-; ab  aliis  usus  acidorum  laudatur(l).  Summi 
interim  est  momenti,  sanos  ab  aegris,  si  adsint , 
separare,  omneque  commercium  inter  aegros  et  sa- 
nos prohibere ,  et  omnia ,  quae  contagio  inquinata 
videntur,  purgare  vel  tollere  (2);  aegri  porro  col- 
locandi  sunt  in  cubiculo,  ubi  lux  nimia  avertatur, 
ae'ris  temperatura  modificetur  et  saepius  aer  pur- 
getur  (3). 

Ut  tertio  loco  evolutio  mali  praecaveatur ,  se- 
quendum  omnino  est  consilium  a  CI.  graefe  datum , 
quod  his  verbis  expressit  »man  mochte  die  furtrief- 
augig  in  den  Heeresabtheilungen  erklarten  Indivi- 
duen  ohne  Zogern  den  nachsten  Lazarethen  anver- 
trauen." 


(1)  Cf.  graefe.  1.  1.  §  182. 

(2)  Rust.  1. 1.  §  139.  Fallot  et  vablez.  1.  1.  p.  172,  seqq. 

(3)  Graetb.  J.  ].  §  185. 

■■Ut  quarto  loco  recidivi  m?»rbi  praecaveantur,  in- 
ter milites  non  admittendi  sunt ,  qui  dyscrasia  qua- 
dam  inveterala,  aut  morbis  secundariis  a  Blennor- 
rhoeis  provocatis,  laborant;  atque  his  ex  causis 
magis  praedispositi  sunt  ad  ophthalmiam  Aegyptia- 
cam  contrahendam.  Neque  illi ,  qui  a  morbo  re- 
convalescunt  admittendi  sunt,  nisi  ab  omni  parte 
vitam  militarem  degere  possunt;  eorumque  diaeta 
omnino  accommodata  requiritur  ad  eorum  constitu- 
lionem,  inprimis  si  morbi  abdominales  in  causa  fue- 
runt.  lis  etiam  CI.  graefe  maxime  commendat  perspi- 
cillo  uti,  ut  oculi  ab  omni  injuria  externa  defendan- 
tur,  et  oculos  quotidie  saepius  aqua  pura  abluere. 

Si  in  memoriam  revocamus,  auctores  tantopere 
inter  se  dissentire  de  causis  et  naiura  hujus  morbi  ; 
minime  mirum  ,  eos  viros  etiam  de  metliodo  cu- 
randi  hunc  morbum  inter  se  non  convenire. 

CI.  graeee  ,  qui  omnia  de  hoc  morbo  tam  ac- 
curate indagavit  et  descripsit ,  curationem  instiluit 
pro  causis,  charactere  et  morbi  evolutione :  vi- 
deamus  de  singulis. 

Quod  attinet  ad  curam  pro  variis  causis,  se- 
quentia  notanda  sunt. 

Congestiones  in  caput  (I),  si  exiguae  sunt, 

(1)  Cf.  graefe.  1.  1.  §  206,  seqq.  et  pag.  43.  hujus  diss. 

debellandae  sunt  regimine  subantiphlogistico ;  re- 
quiritur  ergo  situs  aegri,  ut,  capite  elevato,  magis 
sedens  quam  decumbens  sit ;  vestimenta  capitis  te- 
nuia  levia  requiruntur,  ne  congestion.es  majores  pro- 
ducant ;  pedes  semper  calescant ;  diaeta  tenuis 
sit,  ratione  tamen  habita  blennorrhoeae  characte- 
ris;  ut  alvus,  si  non  rite  deponatur,  eecoproticis 
moveatur.  Si  congestiones  vekementiores  sunt , 
methodus  antiphlogistica  adhibenda  est ,  et  quidem 
sanguinis  depletionibus,  laxantibus  ut  calomel ,  aloe, 
aliisque:  sensibilitate  nimis  aucta  opium  lauda- 
tur ,  aut  conveniunt  lauro-cerasus ,  hyoscyamus  vel 
digitalis  purpurea. 

Affectiones  abdominales  si  sese  manifestant,  ut 
morbum  idiopathicum  ex  causisnempegastricis,  eva- 
cuantia  adhibenda  sunt:  si  contra  affectiones  bi- 
liosae  superveniunt ,  absque  ulla  cognita  potentia 
nocente ,  quumque  tamen  dolores  in  oculis  et  sin- 
cipite  se  offerunt ,  et  hae  affectiones  abdominales 
non  nisi  ex  sympatheia  explicari  possunt,  primo 
loco  medicamenta  sunt  danda ,  quae  directe  in 
conjunctivam  agunt,  ratione  tamen  habita  blennor- 
rhoeae characteris  et  evolutionis  gradus;  deinceps 
resolventia ,  purgantia,  etiam  aliquando  emetica,  abs- 
que ullo  damno ,  adhibenda  sunt.  Secretiones  sup- 
pressae,  ut  gonorrhoea,  cutis  transpiratio  resti- 

tuendae  sunt,  uti  el  ulcera  male  sanata  (1).  DyS- 
crasiae  variae  emendandae  sunt. 

Cura  pro  charactere  aliquando  difficile  institui 
potest ,  quia  character  non  semper  distingui  potest ; 
si  tamen  potest  sequentia  consideranda  sunt  (2). 

In  charactere  Synocho ,  qui  notatur  auctd  sen- 
sibilitate  et  irritabilitate,  anliphlogistica  conducunt. 
Quod  ad  remedia  universalia,  sanguinis  depleiiones 
largae  instituendae  atque  repetendae  sunt,  quam- 
x  diu  pulsus  durus  sit ;  a  nonnullis  arteriotamia ,  ab 
aliis  contra  V.  S.  laudantur:  cremor  Tartari  et  ni- 
trum  intus  adhibita,  magnae  utilitatis  judicantur. 
E  topicis  remediis,  sanguinis  depletio ,  hirudinum 
ope,  conducit,  depletione  universali  instituta;  non- 
nulli  tamen  scarrificationes  Jaudant  ,•  applicanda 
sunt  fomenta  ex  decocto  quodam  emolliente ,  muci-  ; 
laginoso;  temperalura  valde  adaucta,  fomenta  ex 
aqua  frigida  nonnulli  adhibent.  Balnea  ocularia 
adstringentia  et  unguenta  ,  magis  nocere  quam  pro- 
desse  videntur.  Omnia  excitanlia  stride  eviianda 
sunt ,  quum  tota  antiphlogistica  methodus  sit  ad- 
hibenda. 


(1)  Cf.  p.  46.  liujus  diss. 

(2)  GitAErn.  1.  1,  §  215. 

In  charactere  erelhico  (1) ,  qui  dignoscitur  prae- 
dispositiorie  sensibilitatis  nervosae,  quae  aliquando 
vergit  ad  synochum ,  aliquando  ad  torpidum  cha- 
racterem ,  narcotica  et  aliquando  mercurialia  ad- 
hibenda  sunt ,  quae  narcotica  prudentissime  con- 
ducunt,  sanguinis  depletionibus  institutis.  Opium 
effica cissimum  hie  videtur  omnium  narcoticorum , 
et  si  intra  breve  tempus  nullum  auxilium  adtulerit, 
adjungendum  ei  est  calomel,  laudatum  ob  vim  de- 
rivantem  nec  non  ahtiplasticum.  Externe  fomenlis, 
ex  infusione  Digit.  Bellad.  Hyosc.  ,  utendum  est; 
frictiones  ex  pulvere  Opii  et  extracti  Bellad.  in 
sincipite  et  palpebrarum  marginibus ,  salivae  vel 
aquae  ope,  instituendae  sunt :  aliquando  vesicatoria 
in  nucha  prodesse  videntur :  necesse  est  ut  diaeta 
tenuis  sit. 

In  charactere  torpido  (2)  si  empirice  antiphlo- 
gistica  adhibentur,  colliquatione  totus  bulbus  de- 
struitur ;  interne  roborantibus  ergo  utendum  est , 
uti  et  deinceps  Senega  ,  Gamphora,  Aetherea  vel  Ar- 
nica aliaque  antiseptica  conducunt:  topice  collyria 
ex  Spir.  viui  vel  Spir.  camphorato ,  aqua  diluta ; 
etiam  fomenta  cum  acet.    JPlumbi  ,  sulph.   Cupri , 


(1)  Cf.  G-llAEFE.  I.  J.  §  220. 

(2)  Graefe.  1,  1,  §  224. 

vel  Iapide  diviuo  laudantur:  instillatio  tincturae  Opii 
omnium  maximae  utiiitatis  censetur ;  secundum  non- 
nuIJisTart.  emetici  aliquot  grana,  aquasoluta,  subpal- 
pebris  iiijicienda  sunt;  Vesciatoria  et  caustica  hoc  in 
casu  valde  prodesse  videntur:  diaeta  corroborans 
esse  debet,  et  ab  aere  libero  et  luce  non  absti- 
nendum. 

Omni  complicatione  amota  et  nullo  charactere 
praedominante  ilia  adhibenda  sunt ,  quibus  directe 
evolutio  papillaris  impeditur,  haec  specified  vocan- 
tur :  quum  sequentia  in  Htjdorhroea  a  CI.  graefe  lau- 
dantur (1);  aqua  frigida,  qua,  si  bene  fertur, 
aliquando  per  sex  dies  totus  resolvitur  morbus.  E 
•  regno  vegetabili  ilia  adstringentia  adhibenda  sunt, 
quibus  principium  tannans  sive  acidum  Gallicum 
inest,  ut  acidum  aceticum,  acidum  ciiricum,  quo 
diluta ,  oculi  humectandi  sunt :  etiam  hie  pertinent 
Gallae  turcicae ,  (quercus  infectoria),  Curcuma-,  et 
semina  Cassiae  absus  (linn.),  plantae  Aegypto  in- 
digenae ,  pulverisata  palpebris  et  oculo  introducan- 
tur.  Ex  mineralibus ,  aqua  nullo  levamine  allata , 
adhibenda  sunt,  acid,  murat.  concentr.  aqua  dilu- 
tum,  acid.  Sulph.  dilutum.  Salia  tamen  in  universo 


(1)  Cf.  GRAEFE.  1.  1.  §  233. 

praeferenda  sunt,  ut  Lapid.  Divin. ,  et  Sulph.  Zinci 
v.c.  gr.  II  soluta  in  collyrio  dr.  IV,  Merc.  Subl. 
corros.  gr.  I — §  in  eadem  collatura  aquae  Rosa- 
rum.  Jrritabilibus  Tinct.  opii  vinosae  gtt.  xx — xxx 
in  collyrio  dr.  IV  prosunt,  quae  fomenti,  vel  instilla- 
tionis  forma  praescribi  possunt.  Si  adsit  character 
synochus ,  salia  valde  nocent ,  quum  fluxum  lacry- 
marum,  dolorem  pungentem  et  ruborem  produ- 
cunt. 

Doct.  rust  (1)  qui,  uti  et  alii,  non  tarn  exacte 
morbi  varios  characteres  distinxit ,  initio  fomentis 
frigidis  usus  est,  et  diaetam  praescripsit  antiphlogisti- 
cam;  sanguinis  depletiones  inprimis  laudat  et  alia  de- 
rivantia  utiet  frictiones  mercuriales:  saepius  illi  pro- 
desse  visi  sunt  sinapismi  et  diaphoreticorum  usus, 
cujus  methodi  Doct.  muller  varias  observationes 
attulit. 

Vleminckx  et  van  mons  (2)  ob  laesam  fibrarum 
contractibilitatem ,  cui  congestionis  causam  altri- 
buerunt,  usi  sunt  mercurio  praecip:  rubro,  un- 
guenti  forma  ,  et  ne  irritabilitas  augeretur,  opiomix- 
tum  praescripserunt.  Illo  quoque  tempore  nullam 
methodum  antiphlogisticam  adhibuerunt. 


(1)  Cf.  rust.  1.  1.  §  143,  et  seqq. 

(2)  Yleminckx  Ct  VAN  MONS.  1.  ].  p.  97. 

Vetsch  (I.)  in  primo  stadio ,  antequam  sanguinis 
depletionesinstituit,  adhibuit  ace t : plumbi:  liquidum; 
etiam  bono  cum  evnteu  usus  est  infusione  herbae 
nicotianae. 

Doct.  kltiisken  (2)  initio  remedia  leniora  sim- 
plicia,  postea  bono  cum  eventu  vesicatoria  adhi- 
buit ;  si  malum  contra  resistit,  scarrificationes  in 
conjunctiva  palpebrarum  instituit;  malo  tamen  ag- 
gravate, sanguinis  depletiones,  et  fomenta  frigida 
cum  aqua  camphorala  administravit.  CI.  jungken  (3) 
inprimis  frigoris  applicationem  Jaudat :  hoc  scopo 
oculi  saepius  abluendi  sunt  aqua  frigida,  quae  si 
perfrigida  non  acquiri  possit,  frigus  artificiale  salis 
ammoniaci  et  nitri  ac  interdum  glaciei  ope  adhi- 
bet:  etiam  derivationes ,  frictiones  unguenti  mer- 
curialis  in  sincipite  et  temporibus ,  uti  et  sanguinis 
depletiones  ab  illo  magnam  utilitatem  afferre;  ju- 
dicatae  sunt. 

In  P hlegmatorrhoea ,  CI.  graefe  (4)  usus  est 
mere,  praecip.  rubro  et  mere,  praecip.  albo,  quo- 
rum prius  illi  efficacius  visum  est.    Praescripsit  hu- 


(1 )  Cf.  vetsch.  Treatise  on  the  Decease  of  the  eye.  London 
1820.  P.  II.  Cap.  3. 

(2)  Kltjisken.  1.  1.  p.  70. 

(3)  Jungken.  ).  1.  p.  328. 

(4)  Graefe.  1.  1.  §  238. 

jus  gr.  x.  cum  unguenti  simplicis  dr.  n,  ut  hoc 
unguentum  externe  palpebris  applicaretur ;  pincilli 
ope  tamen  vespertino  tempore  introducalur  globu- 
lus parvulus  ex  unguento ,  cui  dimidia  mercurii 
pars  inest:  matutino  tempore  collyrio  ex  Zulph. 
Zinci  utendum  est;  haec  si  nc-n  prosint,  collyria 
leviter  adstringentia  adhibenda  sunt.  Merc,  praecip. 
album,  quum  rubrum  nullum  levamen  altulit, 
praescripsit  sequenti  formula: 

Axung.  porci  ope  aquae  Rosarum 

lotae  unc.  (?. 
Merc,  praecip.  alb.  dr.  i. 
Tutiae  praep. 
Boli  armen.  aa.  dr.  n. 
M.  S.  utatur  ut  unguentum  ex  mere. 

praecip.  rubro. 

Doct.  butiner  bono  cum  eventu  adhibuit  mere, 
praecip.  alb.  dr.  i.  in  axungiae  porci  unc.  i:  cujus 
unguenti  gr.  i-ii.  de  die  in  oculum  introduxit. 

Secundum  jujsgken  ,  hoc  tempore  calomel  inprimis 
laudaretur,  et  detur  omni  bihora  i-ii  gr. ;  quae 
dosis  non  imminuenda  est ,  nisi  intrante  ptyalismo  : 
sibi  persuasum  habet  ille  auctor ,  fomenta  frigida 
non  amplius  ferri ,  atque  aromata ,  plumbi  prac- 

parata,  vel  alia  adslringentia  h'\c  magis  nocerc, 
quam  prodesse;  fomenta  ergo  tcpida  cx  dccocto 
quodam  mucilaginoso  adhibenda  sunt;  scarrifica- 
tiones  in  carunculis  etiam  ab  illo  laudantur.  Crus- 
tis,  quibus  palpebrarum  margines  inter  se  conglu- 
tinantur,  amotis,  secretum  acre  rite  abluendura, 
quod  si  accurate  perfici  nequeat  injectiones  ex  aqua 
tepida  instituendae  sunt.  Dolores  si  vehementiores 
redduntur  narcotica  adhibuit,  quae  Doct.  kluisken 
contendit,  perniciosa  esse.  Si  periodice  sese  ma- 
nifestant,  calomel  cum  opii  parva  dosi,  vel  aliquot 
granis  extracti  Hyoscyami  usus  est  rust  (I), "qui 
etiam  in  oculos  stillat  aquam  destillatam  opii ,  quum 
ab  illo  frictiones  in  sincipite  et  palpebris  laudan- 
tur ex  unguento  mercuriali  et  laudano;  vel  quod 
illi  efficacius  visum  est,  calomel  cum  opio  adhi- 
bendum  est  hac  formula: 

Calomel 

Opii  puri.  aa  gr.  vn. 
M.  dentur  doses  N°.  vi. 
quae  salivae  ope  etiam  iis  in  locis  fricentur. 

Praeterea  permulti  etiam  hoc  in  gradu  sangui- 
nis   depletiones   laudant,    quae  tamen  non  em- 


(1)  Cf.  rust.  1.  1.  §  154. 

pirice  seel  pro  charactere,  si  necesse  est ,  instituendae 
sunt. 

A  CI.  graefe  sequentia  medicamenta  numeran- 
tur,  quibus  ut  specificis  evolutio  ipsa  in  Pyorrhoea 
impediatur:  sensibilitate  aucta  oxydulum  mercurii 
nigrum  (1) ;  sensibilitate  magis  depressa  solutiones 
salium  camphoratorum  adhibuit.  Oxydulum,  illud 
obtinetur  quum  Calomel  scrup.  i  solvatur  in  aqua 
Calcis  unc.  vi — viii,  mercurius  praecipitalur  cum 
parva  copia  acidi  muriatici  in  forma  pulveris  nigri; 
hujus  pulveris  solutio  ope  unc.  i  aquae  rosarum  no- 
men  ducit  collyrii  nigri;  huic  collyrio ,  si  sensibili- 
tas  nimis  aucta  est ,  hyoscyamus  adjungi  debet :  utitur 
etiam  infusione  Belladonnae  cum  aqua  Calcis  et  ca- 
lomel, quae  collyria  tepide  administranda  sunt. 

Alterum  medicamentum ,  ita  dictum  specificum, 
sub  sequenti  formula  etiam  a  vow  ware  et  schmidt 
laudatum  est ,  in  ophthalmia  neonatorum ; 

Vitriol.  Romani  (2) 
Boli  Armeniae  aa  unc.  iv. 
Camphorae  unc.  i. 
m.  f.  pulvis; 


(1)  Hoc  a  graefe  in  §  240.  et  §  241  ita  vocatur. 

(2)  Vitrioli  Romani  100  partes,  continent  sulph.  ferri  65 
partes  et  35  partes  sulphatis  cupri.  Cf.  graefe.  ).  1.  §  94. 

cujus  unc.  i  affunde  aquae  bullientis  libr.  iv:  amove 
ab  igne  ut  subsideant  foeces ;  cola.  Hie  liquor  ila 
praeparatus  vocatur  aqua  camphoraia  Bateana , 
cujus  liquoris  dr.  i  dilutum  aquae  purae  unc.  u , 
vel  injectione  vel  ut  fomentum  applicatur. 

Escarotica,  derivantia  a  graefe  non  laudantur  nisi 
diu  et  valide  applicentur  et  etiam  non  nisi  Blepha- 
ropyorrhoea  facta  sit  Ophthalmopyorrhoea. 

Si  ejusmodi  remedium  requiritur ,  moxa  applicelur 
vertici  capitis ,  atque  dein  locus  affectus  impleatur 
nitrate  argenti  fuso,  quod  tegitur  amplastro  adhae- 
sivo  et  non  nisi  post  viginti  quatuor  horas  amoven- 
dum  est.  Etiam  in  ophthalmopyorrhoea  punclura 
corneae  fere  semper  magnum  levamen  attulit,  in- 
primis  si  dolores  valde  urentes  fiunt. 

Secundum  jungkew  (I)  ,  sanguinis  depletionibus 
universalibus  et  localibus  et  arteriatomia  vitae  actio, 
hoc  in  gradu  nimis  aucta ,  imminuenda  est ;  per- 
gendum  simul  est  usu  mercurialium  (inprimis  ca- 
lomel) et  narcoticorum,  ex  quibus,  secundum  eundem 
auctorem ,  aqua  lauro  cerasi  primum  locum  tenet; 
sinapism  et  epispastica  ad  suras ,  ut  et  unguentum 
Authenrithii  magna  cum  utilitate  in  nucha  adhi- 


(1)  Cf.  jtwgkf.n.  ).  1.  p.  332. 

bentur.  Quibus  omnibus  bene  administratis,  et 
symptomatibus  non  exacerbatis,  in  ultimo  hoc  gradu 
usus  Tincturae  Opii  laudatur;  quo  de  medicamento 
sequenti  ratione  raliocinatur,  » Vorziiglich  lean  ich 
nicht  genug  von  dem  friihzeitigen  Ortlichen  Ge- 
brauch  der  Opiumtinctur  warnen,  und  muss  diess 
um  so  mehr  thun,  als  dies  mittel  zum  grossen 
Nachteile  fur  viele  Augenkranke,  von  beruhmten 
Aertze  bei  der  Behandlung  von  Augenblennorrhoeen 
sehr  empfohlen  ist.  Es  hat  aber  die  nachtheilich- 
sten  Folge ,  und  bewirkt  nicht  selten  die  Vernich- 
tung  des  Auges,  wird  es  zu  friih  angewendet." 

Si  symptomata  imminuuntur,   Sulph.  Zinci  in 
aqua  opii  destillata  solutum  laudatur,  uti  etiam 
solutio  mere.  subl.  corros.  bono  cum  eventu,  pro 
fomento ,   instillatione  vel  injectione  adhibuerunt 
multi  Viri  docti.  Secundum  rust  et  alios  ad  fluxum 
colliquativum  praecavendum  corroborantia  adhiben- 
da  sunt,  ut  G.  Peruv.  una  cum  amaris  aromaticis; 
si  tamen  ille  fluxus  chronicus  et  habitualis  evadat , 
stimulantia,  adstringentia ,  quae  cum  in  cura  cha- 
racteris  torpidi   laudatis,    vidimus  convenire,  et 
quae  sunt  pro  usu  externo  mere,  praecip.  ruber  et 
albus,  cum  opio  vel  sine  eo,  aut  illius  tinctura; 
acid.  Sulph.  dilutum,  aliaque:  secundum  juwgkew 
intus  mercurialia  et  antimonialia  laudantur :  etiam 

kust  et  muller  ,  Cort.  Peruv.  una  cum  calomel  vel 
pulveribus  Plummeri  cum  Guajaco  adhibueruut.  De- 
rivationes  in  cutem  etiam  non  omittendae  sunt  in 
hoc  stadio  chronico. 

Restat  jam  ut  videamus  de  cura  affectionum  se- 
cundariarum,  de  qua  singularum  affectionum  tan- 
turn  breviter  monendum  erit. 

In  curandis  excressentiis  consecutivis  (1)  con- 
junctivae, fomenta  frigida  ex  aqua  minerali,  cui 
murias  ferri  inest ,  adhibenda  sunt quibus  si  non 
disparent  utenda  sunt  fomenta  ex  seq. 

Aeruginis  (Cupri  Carbonici  oxyd.)  gr.  ir. 
Ammonii  muriatici  dr.  |5. 
Aq.  Galcis  unc.  v. 
m.  d. 

Irritabilibus  valde  prodesse  videtur  Tinct.  Opii, 
quum  ab  illo  auctore  collyria  cum  Merc-  sublin. 
corr. ,  Sulph.  Zinci  et  Nitr.  argenti ,  et  attactus 
Nitr.  argenti  fusi  valde  laudantur. 

Ektropia  Saraomatosa  (2) ,  (quamquam  saepius 
complicata  est  cum  amblyopia,  amaurosi,  laesione 


(1)  Cf.  oraefe.  1.  1.  §  247.; 

(2)  Graefe.  I.  1.  §  248,  seqq.  ct  iconis  quartac  fig.  1  ct  2. 

corneae ,  iridis  et  lentis)  ,  saepius  sanantur  mere, 
praecip.  rubro ,  et  nitr.  argenti ;  hisce  applicatis , 
et  morbo  iterum  apparente ,  horum  tumorum  ex- 
stirpatio,  instrumento  quodam  a  cooper  invento, 
instituenda  est;  conducit  saepe  lapis  infernalis  et 
aliquando  ferrum  candens :  ab  aliis  acid.  Muriati- 
cum,  acid.  Sulph.  et  Arsenicum  laudantur  (1). 
Saepius  accidit  ut,  tumoribus  non  disparentibus , 
palpebrae  reverti  non  possint,  haec  tamen  reductio 
digitorum  ope  aliquando  perficitur. 

Entropia,  incisionis  ope,  sanari  possunt,  instru- 
mento quodam  depincto  a  graefe  in  illius  opere , 
icone  V.  f.  14  et  descripto  in  §  309  (2). 

Ptosis  aliquando  diaeta.  roborante  et  usu  aeris 
alhmosphaerici  tollitur,  si  nempe  paralysis  in  cau- 
sa est  (3). 

P annus  vasculosus  aliquando  sanatur  acido  Mu- 
riatico  et  acido  Phosphorico  pincilli  ope  adhibitis; 
si  tamen  est  cellulosus ,  exstirpatio  instituenda  est, 
qua  operatione  facta-,  tinctura  opii  vel  solutione 
nitr.  argenti  fusi  pincilli  ope  utendum  est  (4). 


(1)  Cf.  RUST.  1.  ].  §  161. 

(2)  Beer.  Lehre  der  Augenkrankli.  Bd.  2.  p.  109. 

(3)  Graefe.  ].  I.  §  254. 

(4)  Graefe.  §  255.  et  jungken.  ].  1.  p.  509. 

Ulcera  conjunctivae  bulbi  si  non  sanantur,  Laud. 
Liq.  Sydenh.  et  acid,  muriat.  praescribendum  est. 

Obscurationes  corneae ,  si  in  reconvalescentiae 
stadio  apparent,  quum  vires  adhuc  desunt,  inr 
terne  corroborantia  conducunt;  maculae  albissi- 
mae  adynamicae  vix  amoveri  possunt;  contra  quum 
leucomate  functio  visus  impeditur  pupilla  artiii- 
cialis  instituenda  est;  cura  harum  obscurationum 
tamen  differt ,  sive  sint  blennorrhoicae ,  sive  inflam- 
maloriae  vel  denique  adynamicae  (I). 

Staphyloma  Corneae ,  quod  distinguitur  in  illud 
extensionis  et  adhaesionis;  in  priore  derivandi  sunt 
humores  ab  oculis,  per  laxantia,  diaphoretica;  prae- 
scribenda  sunt  collyria  e  Sulph.  Zinci ;  denique  cor- 
neae perforatio  repetita  requiritur,  qua  humor  dimi- 
nuitur;  in  altera  specie,  si  partiale  est,  Murias  Stibii 
laudatur;  in  perfecto  vero,  Scarpa,  beer  et  demotjrs 
excisiones  corneae  instituerunt  (2). 

Ulcera  Corneae,  si  inflammatoria  sunt,  a  non- 
nullis  Nitrate  Argenti  sanantur :  sie  erehtismus  adest 
decoct,  malvae ,  deinde  solutiones  opii  conducunt : 
contra  in  torpore ,  nitr.  argenti  fusum  laudatur :  in 


(1)  Cf.  GRA.EFE.  1.  1.  §  258. 

(2)  Graefe.  1. 1.  §  262.  Beer.  1. 1.  Bd.  II.  p.  217.  Jungken. 
1.  1.  p.  558—567. 


69 


reconvalescentiae  sladio  cura  terminatur  Laudano 
Liq.  Syd. 

Iridis  Synechia  (1) ,  quura  visus  functio  laesa 
est,  pupilla  artificialis  facienda  est. 

Iridis  Staphyloma  si  adest,  aliquando  acid,  mu- 
riat.  usus  prodest. 

Blennorrkoea  iridis  consecutiva ,  raethodo  anti- 
phlogistica  prohibenda  est,  qua  non  sanata,  moxa 
in  vertice  capitis  una  cum  Iapide  infernali  et  punc- 
tura  corneae  instituendae  sunt  (2). 

Quod  ad  cataractam ;  ex  observationibus  constat, 
curatos  esse  aegros,  adhibita  infusione  Belladon- 
nae,  uti  et  syphilliticos  usu  Merc.  Subl.  corros. 
Tutius  vero  est  ipsam  operationem  instituere  (3). 

Ad  sanandum  Glaucoma  nulla  cum  fructu  adhi- 
bita sunt  medicamina. 

In  Photophobia ,  sedantia  conducunt.  Graefe 
praescripsit  matutino  et  vespertino  tempore  ex- 
tracti  Belladonnae  gr.  i — n,  interne  adhibenda;  et 
externe  fomentationes  ex 


(1)  Cf.  graefe.  1.  1.  §  265.  et  seqq. 

(2)  Graefe.  1.  1.  §  267. 

(3)  Graefe.  1.  1.  §  269.  §  270.  §  271.  Beer.  I.  1.  Bd.  II. 
p.  363 — 398.  Langeneeck.  Neue  Biblioth.  fur  die 
Chirurg.  und  Ophth.  1823.  4°.  B.  I  St.  p.  100  seqq. 

l]o       Belladonn.  dr.  1 

Subbor.  Sodae  dr.  n 
Aq.  comm.  unc.  vm 
m.  d. 

Si  valde  debiles  sunt  aegri ,  una  cum  narcoticis 
Cort.  Peruv.  decocta  danda  sunt  (1). 

Quod  ad  Amaurosin  (2);  dolendum  est,  hac  in 
affectione  adhuc  tot  dubia  et  incerta  permanere  turn 
in  nosologia  turn  in  cura.  Lark  ay  (3)  amblyopiam 
sustulit  moxae  applicatione  in  verlice  capitis. 

In  Hydropisia,  affecta  secretione  vasorum  cen- 
tralium  ,  Jaxantia ,  digitalis,  calomel,  scilla  una 
cum  infrictionibus  mercurialibus  ad  orbitam,  cau. 
leria  et  corneae  punctura  laudanlur. 

Ia  Atrophia  contra ,  tentandum  est  secretionem 
augere  vasorum  centralium ;  mora  in  regionibus 
calidioribus,  diaeta  valde  nulriens  et  corroborans, 
etiam  motus  et  usus  oculi  aliquando  faustum  efFec- 
tum  praebent. 


(1)  Cf.  GOtAEtfJG.  1.  1.  §  274. 

(2)  Beer.  J.  1,  B.  II.  p.  419—586.   Graei'e.  I.  1.  §  27;,. 

(3)  Larhay.  1.  1.  T.  II.  p.  288. 

Si  ad  omnia,  quae  pro  viribus  ex  diversis  auclo- 
ribus  collegi,  attendamus,  fatendum  omnino  mihi 
videtur,  Viros  Clarissimos,  qui  hunc  morbum  sae- 
pius  atque  in  omni  forma  observarunt,  minime  inter 
se  convenire  de  ipsa  morbi  natura  ,  ejusque  causis; 
unde  sequitur  veram  medendi  rationem  etiam  adhuc 
maxime  esse  incertam,  atque  ergo  minime  miran- 
dum  esse,  tot  miseros  ex  hoc  morbo  sensum  visus 
amisisse. 

Accipe  L.  B.  hoc  specimen,  ut  juvenile  opus, 
quod,  non  desiderio  scribendi,  sed  ut  legi  satisfa- 
cerem  ,  composui:  quod  ut  benevolo  animo  dijudi- 
care  velis ,  etiam  atque  etiam  rogo. 


TATTUM. 


THESES. 


i. 

Membrana  conjunctiva  inter  membranas  mucosas 
recenseri  debet. 

II. 

Epidermis  est  stratum  muci  albuminosi,  qui  a 
membrana  mucosa  secernitur. 

III. 

Papillae  in  systemate  cutaneo  et  villi  in  syste- 
mate  mucoso  inter  se  conveniunt. 

IV. 

Licet  functiones  organorum  sensuum  in  somno 
quiescant,  inde,  quod  ad  visum  attinet ,  non  se- 
quitur,  palpebras  hoc  tempore  clausas  esse  debere. 


V. 

Quo  plus  dormitur  eo  plus  dormiendum  est. 


/ 


THESES. 


VI. 

Ut  medicamina  interna  agere  possint,  non  sem- 
per requiritur  ut  in  humorum  massam  transeant. 

VII. 

Quod  crusta  inflammatoria  in  sanguine  absit,  non 
est  signum  absentis  inflammationis. 

VIII. 

Frigidum  humidum  ad  provocandum  scorbutum 
plus  valet,  quam  victus  durus,  salitus,  nauticus. 

IX. 

Quo  citius  in  hydrope  instituatur,  eo  magis  pro- 
derit  paracenthesis. 

X. 

Vermes  non  causae  sed  effectus  morbi  sunt  di- 
cendi;  hinc  symptomatice  agunt,  qui  in  omni  mor- 
bo  verminoso  tantummodo  medicinam  dirigant  ad 
vermium  expulsionem. 

XI. 

Funiculi  umbilicalis  ligatura  non  absolute  neces- 
saria  est. 


THESES. 
XII. 

Qui  secundinarum  extractionem  semper  statim  post 
partum  institui  volunt,  aeque  errant  atque  illi,  qui 
eas  semper  naturae  relinquendas  esse  statuunt. 

XIII. 

Praestat  in  versione  in  pedes  sub  partu  praeter- 
naturali,  positionis  foetus  causa,  solummodo  unum 
pedem  evolvere. 


AAN 


MIJNEN  VRIEND 

BIJ   ZIJNE  BEVORDERING 
TOT 

SKkUu*  in  be  (3ctKcsfctisibc. 


Hoe  zeer  mijn  hart  vergeefs  naar  Phebus  gunst  moog  haken , 

Hoe  luttel  ook  bedeeid  met  dichterlijken  gloed , 
Gij  zult,  mijn  Vriend,  de  taal,  schoon  kunst'loos,  toch  nietwraken, 

Die  opwelt  uit  een  hart,  dat  zuiv're  vriendschap  voedt. 
Vereenigd  in  het  koor  van  Neerlands  Muzenzonen  , 

Aan  de  oevers  van  den  Rijn ,  in  Leydens  grijzen  wal , 
En,  nadat  snood  verraad  den  Batavier  dorst  honen, 

In  de  eigen  spits  geschaard ,  bij  JVeerlands  krgg'rental  , 
Heeft  menig  zoet  en  zuur ,  veibonden  aan  deez'  aarde , 

Ons  hart  dan  eens  verblijd ,  dan  weer  met  rouw  vervuld , 
Terwijl  de  Genius  dor  vriendschap  om  ons  vvaarde  , 

In  'tblinkende  gewaad  der  reine  trouw  gehuld. 
En  zou  dan  op  dees'  dag ,  waar  groenende  eerlauricien  , 

Het  welverdiende  loon  van  aangewende  vlijt, 


De  slapen  van  uw  hoofd ,  als  wijsheids  kroon  versieren  , 

En  gij  U  tot  den  dienst  van  Aesculapus  wijdt , 
Zou  thans  geen  rein  gevoel  van  vreugd  mijn  binnenst  roeren 

Ja  Vriend!  gij  kent  mijn  hart,  net  deelt  in  uw  geluk, 
En  smeekt  den  Hemel  af,  waar  'tlot  u  heen  moog  voeren . 

Dat  nimmer  prangend  leed  op  uwe  schouders  drukk'! 
Verheven  is  de  pligt  voortaan  TJ  voorgeschreven , 

Zwaarwigtig  is  de  taak  ,  die  U ,  mijn  Vriend ,  verbeidt , 
Met  moeiten  en  met  zorg ,  vaak  met  gevaar  doorweven , 

Is  voorts  uw  werkkring  daar  ,  waar  broze  menschheid  Iijdt. 
Hier  ligt  de  steun  van  gade  en  kroost ,  met  brekende  oogen , 

Versmachtend  op  het  bed  van  bitter  leed  en  smart; 
Daar  scheurt  de  kille  dood ,  vervreemd  van  mededogen , 

Welligt  het  eenigst  pand  van  't  minuend  oud'ren  hart. 
Daar  staat  gij  aan  de  sponde  —  en  smart'hjk  ,  vol  verlangen 

Naar  't  geen  de  orakel  taal  van  uwe  kunst  voorspelt , 
Ziet  ge  elk  al  meer  en  meer  zich  om  u  henen  prangen , 

En  staren  ,  of  uw  blik  hier  dood  of  leven  meldt. 
Doch  zalig  dan  uw  lot,  wanneer  in  't  hoop'loos  hjden 

Watuur  de  kunst  des  arts  met  hare  krachten  schraagt , 
En  gij  't  benepen  hart  met  de  uitspraak  kunt  verblijden  , 

Zoo  zeer  door  elk  gewenscht ,  zoo  angstvol  afgevraagd  ; 
Of  als  gij  door  Uw  zorg  en  onvermoeide  pogen 

De  zuig'ling  aan  het  hart  der  moeder  wedergeeft , 
Terwijl  U  diepgeroerd ,  in  haar  bekreten  oogen , 

Een  traan  van  warmen  dank ,  verrukkend ,  tegenbeeft. 
Dat  heil ,  die  hemelvreugd  zij  dikwerf  U  beschoren , 

En  strekk'  voor  al  uw  moeite  en  zorg  ten  evenwigt ; 


Steeds  moog  de  zon  des  heils  Uw  levenspad  begloren , 
Zoo  ver  een  hooger  Wil  op  aarde  Uw  schreden  rigt; 

Moog  eenraaal  reine  liefde  Uw  aardsch  geluk  volmaken  , 
Wanneer  haar  zachte  band  U  aan  een  meisje  bindt , 

Wier  hart  van  zuiv're  min  voor  U ,  mijn  Vriend ,  zal  blaken , 
Een  meisje ,  waardig  om  door  U  te  zijn  bemind ! 


Zwolle  27  December  J834. 


W  W.  P.  HUBERT, 
jr.  zr.  jo. 

